Diplomirao na Pravnom fakultetu u Novom Sadu 2003. godine. Na istom fakultetu odbranio je sa odlikom magistarsku tezu „Nevažnost testamenta i testamentarnih raspolaganja zbog nedostatka forme u Gajevim Institucijama“ 2007. godine. Doktorsku disertaciju pod nazivom „Klasično značenje rečidamnum (šteta) u poglavlju Digesta Ad legem Aquiliam (9.2)“ odbranio je sa odlikom na Pravnom fakultetu Univerziteta u Beogradu 2011. godine. Februara 2004. godine zasnovao je radni odnos kao asistent na nastavnom predmetu Rimsko pravo na Pravnom Fakultetu u Novom Sadu. 2012. godine izabran je u zvanje docenta na Državnom univerzitetu u Novom Pazaru, gde izvodi nastavu iz Pravne istorije i Obligacionog prava, kao i na Pravnom fakultetu Univerziteta u Istočnom Sarajevu, gde izvodi nastavu iz Rimskog prava.\nDo sada je objavio preko 30 naučnih radova u Srbiji i inostranstvu i jednu monografsku publikaciju, prevod Devete knjige Justinijanovih Digesta sa latinskog na srpski jezik. Učestvovao je na više međunarodnih naučnih skupova u Rusiji, Rumuniji, Srbiji, Tadžikistanu, Grčkoj, Hrvatskoj, Bosni i Hercegovini i Palestini. Bio je saradnik na više naučnih projekata Pravnog Fakulteta u Novom Sadu i Ministarstva za nauku Republike Srbije. U sklopu međunarodne saradnje bio je tri puta na studijskim boravcima na Pravnom fakultetu Univerziteta „La Sapienca“ u Rimu, i učestvovao na Seminaru za romaniste u Amantei, Italija 2007 godine. Član je Međunarodnog društva za istoriju antičkih prava (Société Internationale ’Fernand De Visscher’ pour l’Histoire des Droits de l’Antiquité) od 2005. godine i Međunarodnog udruženja za uporedno pravo Juris Diversitas od 2011. godine.\nOblasti njegovog naučnog interesovanja su prevashodno rimsko pravo i pravna istorija, kao i neke teme iz uporednog prava, građanskog prava i pravne teorije. U do sada objavljenim radovima bavio se pretežno temama koje se odnose na rimsko pravo naknade štete, testamentarno pravo, formu pravnog posla, pravna pravila (regule) rimskog prava, i recepciju rimskih pravnih ideja i koncepata u srpskoj pravnoj teoriji i praksi.\nGovori italijanski (certifikat Livello TRE CILS C1 Univerziteta za strance u Sijeni) i engleski, i služi se latinskim, nemačkim i španskim jezikom.


Potpisan koncesioni ugovor za vjetroelektranu “Hrgud” | ENERGETIKArs.com\nNalazite se na Home » Energetika » Potpisan koncesioni ugovor za vjetroelektranu “Hrgud”\nObjavljeno: 11:58, 28. Septembra 2015.\nBANJALUKA, Ministar industrije, energetike i rudarstva Republike Srpske Petar Đokić i generalni direktor “Elektroprivrede Republike Srpske” Branislava Milekić potpisali su danas ugovor o koncesiji za izgradnju i korištenje vjetroelektrane “Hrgud” u opštini Berkovići, čija ukupna vrijednost iznosi 127 miliona KM.\n“Potpisivanjem ovog koncesionog ugovora, Vlada Republike Srpske okončala je pregovarački postupak i dodijelila koncesiju za izgradnju prve vjetroelektrane u Republici Srpskoj koju će graditi `Elektroprivreda Republike Srpske`”, istakao je Đokić.\n“Na ovaj način Republika Srpska ide u dalji strateški razvoj sektora energetike na način da podstiče proizvodnju energije iz obnovljivih izvora. Ovo biti prvi objekat ovog tipa izgrađen i u BiH”, kaže Đokić.\nOn je rekao da “Elektroprivreda Republike Srpske”, kao nosilac razvoja sektora energetike u Srpskoj, spremna i osposobljena kadrovski, finansijski i organizaciono da može realizovati ovaj projekat.\nĐokić je podsjetio da je na lokalitetu Trusine u Hercegovini dodijeljena koncesiona naknada u postupku drugom koncesionaru “Eol prvi”, koji provodi intenzivne aktivnosti na realizaciji ovog ugovora.\nGeneralni direktor “Elektroprivrede Republike Srpske” Branislava Milekić podsjetila je da je Njemačka razvojna banka 2012. godine obezbijedila 600.000 evra donatorskih sredstva na osnovu kojih su započeta istraživanja karakteristika vjetra na pet perspektivnih lokacija u Hercegovini.\n“`Elektroprivreda Srpske` opredijelila se za lokaciju Hrgud, kao jednu od najperspektivnijih lokacija”, istakla je Milekićeva.\nOna je rekla da je potpisani koncesioni ugovor polazna osnova kako bi se dalje nastavile aktivnosti oko zaključivanja ugovora sa Njemačkom razvojnom bankom u okviru Ministarstva finansija, resornog ministarstva i “Elektroprivrede Srpske”. Srna\nOdgovor na Potpisan koncesioni ugovor za vjetroelektranu “Hrgud”


Gajtner traži reformu juana\nSekretar za finansije tokom susreta sa kineskim vicepremijerom (arhivski snimak)\nSekretar za finansije Timoti Gajtner pozvao je Kinu da ubrza reforme svoje valute i trgovinske politike. On je to izjavio samo nekoliko dana pred posetu kineskog predsednika Hu Djintaoa Vašingtonu, tokom koje će biti reči o ekonomskim i drugim pitanjima.\nGajtner je rekao da kineska vlada strogo kontroliše vrednost juana, čime ga održava na značajno nižem nivou od tržišnog. On je rekao da takva politika nije održiva za Kinu ni za svetsku ekonomiju.\nSlaba valuta omogućava niske cene kineske robe na svetskom tržištu, tako da je američka roba relativno skuplja za kineske kupce. Gajtner je takodje istakao da slaba valuta povećava rizik da bi inflacija u Kini mogla da bude veća, što može da naškodi budućem ekonomskom rastu te zemlje.\nOn je izneo i primedbe o raširenoj kradji američke intelektualne svojine u Kini i politici vlade koja omogućava kineskim kompanijama jeftino finansiranje, zemljište i energiju, kao i povlašćen status pri dobijanju državnih ugovora.


RTS :: SNP obeležio godišnjicu prekida NATO bombardovanja\nPolitika SNP obeležio godišnjicu prekida NATO bombardovanja\nSNP obeležio godišnjicu prekida NATO bombardovanja\nnedelja, 10. jun 2018, 13:48 -> 14:29\nSrpska narodna partija obeležila je godišnjicu završetka NATO bombardovanja, a aktivisti stranke su ovom prilikom pustili u vazduh 78 balona koji simobilizuju svaki od teških dana agresije 1999. godine.\n"Nikada nećemo zaboraviti strahote NATO agresije, tih 78 dana bombardovanja naših bolnica, puteva, mostova i na hiljade nedužnih žrtava", rekla je Marija Radulović, predsednica Gradskog odbora Beograd SNP i odbornica u Skupštini grada Beograda, saopšteno je iz SNP.\nMarija Radulović je navela da je agresija imala za cilj otimanje Kosova i Metohije, koje je, kako je rekla, okupirano i gde se 19 godina dozvoljava progon i teror nad srpskim narod i ostalim nealbancima.\nOna je istakla da SNP nikada neće priznati nezavisnost lažne države Kosovo niti će pristati na to da postanu članica UN.\nRadulović je rekla i da SNP nikada neće pristati na ulazak Srbije u NATO, a aktivisti su nastavili akciju prikupljanja potpisa za peticiju "Ne u NATO" koju ta partija sprovodi širom zemlje, navodi se u saopštenju.


Obeležena godišnjica oslobođenja Azanje u Prvom svetskom ratu\nPoloženi venci na spomen obeležje i služen parastos žrtvama\nKao i prethodnih godina OŠ Radomir Lazić je, zajedno sa predstavnicima Udruženja potomaka ratnika oslobodilačkih ratova od 1912. do 1920. godine, podsetila na veliku žrtvu predaka u prošlosti. Kod spomenika u centru Azanje održan je kratki program i ceremonija povodom oslobođenja Azanje u Prvom svetskom ratu pre 98 godina.\nCeremoniji su prisustvovali predstavnici lokalne samouprave: Ivan Gajić, zamenik predsednika opštine Smederevska Palanka, Toplica Pintorović, šef odborničke grupe SNS kao i Dragan Minić, opštinski odbornik iz Azanje. Prisutni su bili i predstavnici Udruženja penzionera iz Azanje, Zavičajnog udruženja «Azanja», na čelu sa predsednikom Živomirom Marinkovićem, kao i Miodrag Lazić, predsednik SUBNOR-a Smederevska Palanka.\nCeremoniji je prisustvovao i značajan broj učenika azanjske škole, a ispred Udruženja potomaka ratnika bili su prisutni predstavnici sve tri podružnice iz: Azanje, Vlaškog Dola i Grčca, potpredsenik Udruženja Dragoljub Janojlić i sekretar Žarko Talijan.\nParastos je služio protojerej –stavrofor Dragiša Jelić, a ceremoniju je predvodio direktor škole Damir S. Živković. Kod spomenika u centru vence su položili predstavnici: lokalne samouprave, boračke organizacije, udruženja penzionera i OŠ Radomir Lazić..


Održan 13. Festival srpskih vina - GEM info\nBeograd Hrana Lazarevac Piće Poljoprivreda Vesti\nOdržan 13. Festival srpskih vina\n2. oktobra 2021. Redakcija 0 Comments Festival srpskih vina, go lazarevac, Savet ua poljoprivredu\nTradicionalni, 13. Festival srpskih vina održan je u Karađorđevoj ulici u Lazarevcu. Festival je organizovan na otvorenom prostoru, u skladu sa epidemiološkim merama. I ovaj put manifestacija je privukla veliki broj posetilaca, ljubitelja vina, a građanima se predstavilo više od 50 izlagača iz svih krajeva zemlje. I ove godine u ponudi su se pored kvalitetnih vina našle mnogobrojne vrste sireva i suhomesnati proizvodi. Pokrovitelj manifestacije bila je Gradska opština Lazarevac.\nU glavnoj lazarevačkoj ulici održan je tradicionalni, 13. po redu Festival srpskih vina na kojem se predstavilo više od 50 izlagača iz Lazarevca i drugih gradova širom Srbije. I ovaj put festival je privukao veliki broj posetilaca, a manifestacija je održana na otvorenom prostoru zbog nepovoljne epidemijske situacije.\nFestival je sa saradnicima obišao predsednik opštine Lazarevac Bojan Stević i izrazio zadovoljstvo velikim brojem izlagača ali i gostiju. Naglasio je da Lazarevac polako postaje prepoznatljiv široj javnosti po ovoj manifestaciji.\nZapaženo mesto na festivalu imale su i lazarevačke vinarije, čiji su štandovi po tradiciji bili veoma posećeni. Podrum Milojaš, iz Udruženja Zeočki vinogradi i ove godine se predstavlja posetiocima svojim prepoznatljivim proizvodima. Vinarija Zorča sedam godina učestvuje na festivalu vina, ovaj put premijerno je predstavila novo vino, od sorte belog grožđa pino griđo.\nSvi izlagači izrazili su veliko zadovoljstvo samom organizacijom festivala, ali i brojem posetilaca koji su pokazali veliko znanje o vinima. Na manifestaciji je bilo izlagača koji su se prvi put predstavili u Lazarevcu, ali i onih koji izlažu duži niz godina, i koji kažu da će i ubuduće svoje proizvode izlagati.\nPosetioci festivala srpskih vina imali su priliku da degustiraju i kupe brojne vrste suhomesnatih proizvoda i sireva domaće proizvodnje.\nVeliki broj izlagača, nagrađivanih vina i proizvoda i dobra posećenost samo su jedan od brojnih pokazatelja zašto je ova manifestacija sve popularnija širom zemlje. Svoju misiju da promoviše domaće vinarije iz godine u godinu uspešno sprovodi. Pokrovitelj festivala je Gradska opština Lazarevac.\nShare the post "Održan 13. Festival srpskih vina"\n← Podeljeni tableti đacima OŠ „Mihajlo Mladenović Selja“\nOtvoren teren sa veštačkom travom u Dudovici →


Naslovnica Sjeverni Sandžak Novi Pazar Oricio: Motor razvoja sa lokala, mi ćemo podržati\nŠef Misije OEBS-a u Srbiji Andrea Oricio izjavio je danas u Novom Pazaru da je taj region veoma važan dio Srbije i da posjeduje ogroman potencijal za razvoj.\nOn je nakon otvaranja javne rasprave o nacrtu Zakona o zaštiti prava lica sa mentalnim smetnjama, korisnika usluge smještaja u ustanovama socijalne zaštite podsetio na projekte koje je OEBS podržao posljednjih mjeseci u ovom gradu.\n“Realizacija tih projekata jedino je bila moguća uz blisku saradnju sa republičkim i lokalnim institucijama i organizacijama civilnog društva. Bitno je reći da su oni motori promjena i razvoja ovog kraja, a mi ćemo biti tu da ih podržimo”, kazao je Oricio.\nPrilikom posete Novom Pazaru Oricio se sastao i sa gradonačelnikom Nihatom Biševcem sa kojim je razgovarao o trenutnoj političkoj, ekonomskoj i bezbjednosnoj situaciji.\n“Sa OEBS-om realizujemo mnoge projekte koji utiču na razvoj našeg grada, zbog čega smo im zahvalni na podršci. Nedavno su završeni projekti o bezbjednosti mladih na internetu, vršnjačkom nasilju, urađen je antikorupcijski plan”, rekao je Biševac.\nOricio je tokom boravka u Novom Pazaru prisustvovao završnom delu projekta Prolećna škola prava tokom koje su studenti prava sa Državnog i Internacionalnog univerziteta simulirali i nadmetali se u krivičnim i parničnim postupcima.


Novosadska toplana dobitnik priznanja "TOP ENERGY 2019" | NSU\nNaslovna Vesti (arhiva) Novosadska toplana dobitnik priznanja “TOP ENERGY 2019“\nNovosadska toplana dobitnik priznanja “TOP ENERGY 2019“\nU okviru XIII Foruma Energetska digitalna perspektiva Srbije Novosadska toplana je dobitnik prestižnog priznanja “TOP ENERGY 2019“ za projekat izgradnje postrojenja za kombinovanu proizvodnju električne i toplotne energije na Toplani “Zapad“.\nNajznačajniji i najinovativniji projekat Novosadske toplane, vredan 6,3 miliona evra, realizovan je u 2016. godini kada je izgrađeno i pušteno u rad postrojenje za kombinovanu proizvodnju električne i toplotne energije, instalisane snage 10MWe + 10MWt, na Toplani “Zapad“. Realizacijom ovog projekta Novosadska toplana je otpočela proces transformacije iz konvencionalnog u moderan i održiv sistem daljinskog grejanja, te postala lider u zemlji, s obzirom na činjenicu da je prva toplana u Srbiji sa izgrađenim kogeneracionim postrojenjem, što je Novi Sad svrstalo među gradove koji su dostigli visoke standarde u oblasti energetike.\nNovosadska toplana, kao povlašćeni proizvođač, prodaje električnu energiju EPS-u po podsticajnoj otkupnoj ceni, a otpadnu toplotu iz kogeneracionog procesa koristi u sistemu za pripremu sanitarne tople vode 24 časa dnevno, 365 dana godišnje. Кogeneraciona elektrana “Zapad“ u Novom Sadu za prve 3 godine eksploatacije proizvela je 221.000 MWh električne i isto toliko toplotne energije i prodala je EPS-u električnu energiju u iznosu od 20,7 miliona evra. Investicija je otplaćena u prve 2 godine eksploatacije, a sav benefit rada elektrane, od oko 3,8 miliona evra godišnje, prebačen je na potrošače kroz 4 sniženja cena usluga u poslednje 3 godine.\nIzuzetno pozitivni rezultati rada kogeneracione elektrane na Toplani “Zapad“ podstakli su izgradnju još jednog kogeneracionog postrojenja u Novom Sadu. Novosadska tolana je u završnoj fazi radova na realizaciji projekta izgradnje kogeneracione elektrane “Jug“ kapaciteta 4MWe + 4MWt. Ovim projektom vrednim 4,2 miliona evra, koji je u potpunosti finansiran iz sopstvenih sredstava Preduzeća, bila je obuhvaćena i građevinska rekonstrukcija toplane “Jug“ sa zaštitom od buke, izgradnja novog cirkulacionog i kotlovskog postrojenja za TPV, sistema hemijske pripreme vode, kompresorske stanice, mašinske radionice, komandne sale i drugih pomoćnih podsistema. Puštanje ove elektrane u rad planirano je za januar 2020. godine i prognoze su da će kogeneraciono postrojenje toplane Jug isporučivati godišnje oko 30.000 MWh električne i 30.000 MWh toplotne energije. Motiv za izgradnju još jednog ovakvog postrojenja je ideja da se u potpunosti iskoristi potencijal koji predviđa Uredba o podsticajnim merama za proizvodnju električne energije, kao i da se od prodaje električne energije, proizvedene iz kogeneracije, obezbedi deo sredstava neophodnih za održavanje i dalje unapređenje tehničkog sistema.\nКontinuiranim strateškim ulaganjima u modernizaciju tehničkog sistema, Novosadska toplana krupnim koracima grabi u procesu tranformacije u 4. generaciju sistema daljinske energetike i nameće se kao regionalni lider. Na ovakav način će se u budućnosti obezbeđivati značajna sredstava koja će omogućiti povećanje efikasnosti i nastavak investiranja u modernizaciju tehničkog sistema, što je od velikog značaja kako za Grad Novi Sad – kao osnivača, Novosadsku toplanu, tako i za građane Novog Sada.


Francuski parlament o reviziji dela Ustava\nFrancuski parlament nastavlja u sredu raspravu o reviziji dela Ustava nakon što je u utorak kasno uveče usvojio tekst prema kojem bi osobama osuđenim za teroristička dela bilo oduzeto francusko državljanstvo.\nTekst, prema kojem bi po Ustavu bili razmotreni uslovi da li osoba osuđena za terorizam ima dalje pravo na francusko državljanstvo, predloženo je posle terorističkih napada u Parizu 13. novembra 2015. godine kada je poginulo 130 i povređeno više od 350 osoba.\nOduzimanje francuskog državljanstva bi se odnosilo na osuđene osobe koje imaju dvojno državljanstvo ali i na one samo s francuskim državljanstvom, čime bi te osobe postale apatridi.\nFrancuska vlada se poziva na deo konvencije UN iz 1961. godine prema kojem je državama omogućeno da uduzmu državljanstvo osobi ukoliko je osuđena za terorizam i druga dela koja znatno ugrožavaju suštinske interese države.\nPoslanici će u sredu raspravljati i o uvođenju zakona o vanrednom stanju među osnovne ustavne zakone.\nFrancuska je uvela vanredno stanje posle pariskih napada i to vanredno stanje traje do 26. februara.


Otvoren sajam inovacija i novih tehnologija - GradPrijedor.com - Portal grada Prijedora\nHome»Društvo»Otvoren sajam inovacija i novih tehnologija\n24. septembra 2020. 2 Mins Read\nU Prijedoru se danas održava Sajam inovacija i novih tehnologija koji je pod pokroviteljstvom grada organizovala Visoka škola „Banjaluka koledž“/BLK/. Gradonačelnik Prijedora Milenko Đaković, otvarajući Sajam, istakao je da Prijedor ima mnogo mladih inovatora, kako osnovaca, tako i učenika mašinske i elektrotehničke škole.\n„Zato je bilo opravdano da prihvatimo organizovanje ovakvog sajma inovatorstva i inovacija jer ovo je način da se podstaknu mladi ljudi da se bave inovatorstvom i da nastave da se time bave u budućnosti“, izjavio je Đaković.\nOn je dodao da savremeno doba zahtijeva sve više inovacija u novim tehnologijama koje se danas koriste.\n„I mi moramo uhvatiti korak sa savremenim svijetom, a imamo i pametne i umne ljude koje treba kanalisati, ali im treba i pomoći da bi oni aktivno na tome radili“, rekao je Đaković.\nPredstavnik organizatora profesor Rajko Macura naglasio je da je cilj Sajma promocija inovacija i savremenih tehnologija i proizvoda koji doprinose povećanju konkurentnosti privrede i razvoju društva, te povezivanja sistema obrazovanja sa privredom.\n„Cilj nam je bio i da se podrži inovativnost djece i mladih, ali i primjena savremenih tehnologija u privredi“, naveo je Macura.\nUčesnici Sajma su učenici osnovnih i srednjih škola iz Prijedora i inovatori sa BLK-a, kao i firme „Kromeks“, „Istkod“ i „Mediamarket“, kao i Razvojna agencija „Preda-PD“.


Hitne mere za sprečavanje rizika od poplava - EU u Srbiji\nHitne mere za sprečavanje rizika od poplava\nPiše: Spiros Afentulidis\nSrbija ima veoma razgranatu rečnu mrežu koja obuhvata vode prvog i drugog reda širom zemlje. Katastrofalne poplava iz 2014. godine su pokazale da se upravljanje rizikom od poplava mora organizovati drugačije. Između ostalog, ovo podrazumeva ulaganje više resursa u prilagođavanje proračuna protoka vode novim klimatskim okolnostima, uz istovremeno jačanje i prilagođavanje celokupnog sistema za odbranu od poplava i upravljanje rizikom od poplava kako bi izdržali pritisak koji izaziva klimatska kriza.\nŠta trenutno preduzimamo kako bismo pripremili planove upravljanja rizicima od poplava (FMRP) u Srbiji?\nEU od početka prošle decenije podržava Srbiju da se pripremi za razvoj planova upravljanja rizikom od poplava, dok je istovremeno finansirala niz infrastrukturnih i obezbedila preko potrebnu opremu za reagovanje na buduće, potencijalno katastrofalne događaje.\nZa planove upravljanja rizicima od poplava, EU je sa 6,15 miliona evra finansirala izradu karata rizika od poplava i jačanje kapaciteta za integraciju ovih karata u Informacioni sistem o vodama (VIS) Srbije. Unapređenje VIS-a, kao i nadogradnja mreže za praćenje sistema ranog upozoravanja za upravljanje poplavama su takođe bili deo ovog projekta, u kombinaciji sa LiDaR snimcima u svrhu prikupljanja podataka i izrade digitalnih modela terena u nekoliko rečnih slivova (npr. Kolubara, Sava, Dunav). Ovaj projekat je poslužio kao osnova za izradu Planova upravljanja rizicima od poplava, u skladu sa Direktivom EU o poplavama, čime je Srbiji pružena podrška da izradi mape opasnosti od poplava i karte rizika od poplava za sva područja koja su izložena najvećem riziku od poplava.\nOslanjajući se na ove napore, EU trenutno finansira razvoj FRMP u Centralnoj Srbiji (Kolubara, Zapadna Morava, Južna Morava, Velika Morava) kroz Investicioni okvir za Zapadni Balkan. Planove upravljanja rizicima od poplava za sve slivove za koje su oni neophodni izradiće javna preduzeća zadužena za vodoprivredu (Srbijavode, Vojvodinavode), uz kontinuiranu pomoć́ EU.\nOvi planovi će poslužiti kao osnova za formulisanje mera za smanjenje verovatnoće poplava i njenih posledica, pri čemu će akcenat, između ostalog, biti na prevenciji i pripravnosti.\nEU će nastaviti da podržava Srbiju na ovom planu i te će promovisati višenamenska rešenja za prilagođavanje klimatskim promenama koja u obzir uzimaju prirodne resurse te koja se mogu ispostaviti kao ključna za ostvarivanje ekoloških, društvenih i ekonomskih prednosti te jačanje otpornosti na srednjem i dugoročnom planu.\nProjekat IPA FF dopunjuje pomenute aktivnosti pružanjem podrške za jačanje kapaciteta za razvoj FRMP-a i pružanjem podrške lokalnim vlastima za rad na zajedničkom prekograničnom FRMP-u, kako u aktuelnom trenutku tako i u budućnosti.\nSpiros Afentulidis je projektni menadžer u Delegaciji EU u Srbiji, zadužen za sektor civilne zaštite i smanjenje rizika od katastrofa. Na različitim pozicijama unutar evropskih institucija je od 2010. godine. Završio je Univerzitet Aristotel u Solunu, a ima i master diplomu evropskih studija Univerziteta u Levenu.


Web site Balinta Pastora : Mediji : SVM traži vojvođanske pare\nSVM traži vojvođanske pare\nDatum: 5. oktobar 2010. Izvor: Dnevnik\nPoslanici Skupštine Srbije razmatrali su juče u načelu predložene izmene Zakona o budžetskom sistemu. Nasuprot optimizmu ministarke finansija Diane Dragutinović da će biti ojačana fiskalna odgovornost i da će fiskalna pravila morati biti poštovana, poslanici SVM-a upozoravaju na to da nema garancija da će Vlada poštovati svoje ustavne obaveze, pre svega one koje se tiču Vojvodine.\n– Republička vlast duguje Pokrajini oko 150 miliona evra od prodaje NIS-a i još uvek ne znamo gde su te pare. Verovatno su potrošene, ali ne u skladu sa zakonom – konstatovao je funkcioner SVM-a Balint Pastor, podsećajući na to da Pokrajina budžetom nije dobila novac koji Ustav propisuje za kapitalne investicije. – Očekujem odgovor na pitanje šta je s predlogom zakona o javnoj svojini i o finansiranju AP Vojvodine. Apelujem da do rebalansa budžeta za 2010. godinu nađemo neko rešenje da bi predlog bio usklađen s Ustavom i da bismo ga mogli podržati. Želim da podvučem i crvenom i žutom bojom deset puta: nije nam namera rušenje Vlade, ali nam je namera donošenje budžeta u skladu s Ustavom i interesima građana Vojvodine.\nMinistarka finansija Diana Dragutinović ne slaže se s ocenama SVM-a da Ministarstvo ne uvažava Ustav.\n– S tim se prosto ne bih složila. Znam da je obaveza koja kaže da se Vojvodini transferiše najmanje sedam odsto novca iz budžeta ispunjena. Kada se usvaja budžet Republike Srbije, ne usvaja se budžet AP Vojvodine. Prema tome, ne mogu ministar i Vlada koja priprema budžet Republike Srbije biti odgovorni za izradu budžeta Vojvodine. Okvir od sedam odsto je postignut, tako je bilo u budžetu za 2010. godinu, isto i za 2009. i tako će biti i u budućnosti – odgovorila je ministarka na primedbe da kroz pokrajinsku kasu prolazi „prazan novac namenjen budžetskim transferima“.


Kremlj: Nema razloga da se ruskim pilotima uskrate vize - 20.04.2018, Sputnik Srbija\nKremlj: Nema razloga da se ruskim pilotima uskrate vize\nKremlj deli opštu zabrinutost zbog situacije u vezi sa izdavanjem američkih viza posadama „Aeroflota“, saopštio je portparol predsednika Rusije Dmitrij Peskov. 20.04.2018, Sputnik Srbija\nKremlj deli opštu zabrinutost zbog situacije u vezi sa izdavanjem američkih viza posadama „Aeroflota“, saopštio je portparol predsednika Rusije Dmitrij Peskov.\n„Reč je o namernom stvaranju poteškoća za koje su u potpunosti i nedvosmisleno odgovorne naše američke kolege. Naravno, mi smo zabrinuti i ne želimo nastavak te priče“, rekao je Peskov na konferenciji za novinare.\nPeskov je istakao da Amerikanci nemaju objektivnih razloga za poteškoće u vezi sa izdavanjem viza, jer se smanjenje američkog diplomatskog osoblja ni na koji način nije odrazilo na konzularnu službu.\nMinistarstvo inostranih poslova Rusije je saopštilo da Moskva ne isključuje mogućnost da, usled vizne blokade koju Vašington priprema protiv ruskih državljana, bude prekinut avio-saobraćaj između Rusije i SAD.


POVEĆANJE PENZIJA STIŽE VEĆ U SREDU! Evo ko će prvi dobiti novac i kolika će povišica biti | Najnovije vesti - Srbija danas\n26.01.2022. • 12:28 Srbija Danas/Blic\nPOVEĆANJE PENZIJA STIŽE VEĆ U SREDU! Evo ko će prvi dobiti novac i kolika će povišica biti\nOko 10.000 penzionera, koliko ih danas ima penziju od oko 30.000 dinara, od februara primaće oko 1.650 dinara više.\nPUŠAČIMA SE NE PIŠE DOBRO: Cigarete će poskupeti još sedam puta, evo kako se obračunava cena paklice\nSVE O POMOĆI MLADIMA! Evo ko i kada dobija novac na račune, na proleće moguća isplata JOŠ 100 EVRA?\nNOVOSAĐANI IMAJU PRILIKU DA DOBIJU 10.000 DINARA: Evo na koji način se doprinosi životnoj sredini\nPrema kalendaru isplata u februaru samostalcima će isplata početi u sredu, i onima koji primanja dobijaju preko tekućih računa i korisnicima kojima penzije stižu na kućne adrese ili ih podižu na poštanskim šalterima.\nSledeći na redu za isplatu su vojni i poljoprivredni penzioneri koji penzije dobijaju preko tekućih računa.\nNjima će primanja početi da pristižu 5. februara, a penzionerima ovih kategorija kojima penzije stižu na kućne adrese ili ih podižu na poštanskim šalterima, dva dana kasnije, dakle 7. februara.\nKao i obično, penzije će poslednji dobiti penzioneri iz kategorije zaposlenih.\nOni koji penzije dobijaju preko tekućih računa, penzije će dobiti 9. februara, a ostali dan kasnije.\nPraktično, oni koji imaju veću penziju, vrednosno će dobiti "deblju kovertu", ali najveći broj penzionera imaće u džepu između 825 i 1.100 dinara više.\nDo ove računice došli smo po osnovu činjenice da najveći broj penzionera u Srbji (njih oko 17 odsto) ima penziju između 15.000 i 20.000 dinara.\nOko 10.000 penzionera, koliko ih danas ima penziju od oko 30.000 dinara, od februara primaće oko 1.650 dinara više nego u decembru 2021.\nPenzije će u ovoj godini, inače rasti po švajcarskom modelu.\nTaakvo obračunavanje u Srbiji je stupilo na snagu u januaru 2020. godine, i to praktično znači usklađivanje rasta sa 50 odsto inflacije i 50 odsto rasta prosečne zarade.\n"Švajcarska formula", inače, bila je uvedena 2003. godine i primenjivana do 2006. kada je ukinuta na insistiranja Svetske banke, a u okviru tadašnjeg aranžmana MMF. Od tada su penzije usklađivane samo sa rastom inflacije.\nPenzije su vanredno povećane 2008, a od 2010. godine su usklađivane samo sa cenama i delom rasta BDP preko četiri odsto. U 2014. godini su u sklopu mera fiskalne konsolidacije smanjene penzije veće od 30.000 dinara, ali su kasnije nekoliko puta uvećavane u zavisnosti od stanja u republičkom budžetu.\nVećina evropskih zemalja ima formule za usklađivanje penzija, a najčešće se određuju u skladu sa rastom inflacije i prosečnih zarada.\npenzija Penzioneri povišica novac povećanje\nBEOGRAD GORI OD TOPLOTE! Potez mladića zbog nepodnošljivih vrućina zapalio društvene mreže (VIDEO)


General Keler: Naređenje za nuklearni udar može biti odbijeno\n► General Keler: Naređenje za nuklearni udar može biti odbijeno\nNajviši oficir u američkoj Strateškoj komandi može odbiti naređenje predsednika SAD za upotrebu nuklearnog oružja ako se ustavnovi da je to naređenje nelegalno, rekao je Senatu penzionisani general vazduhoplovstva Robert Keler.\nU svedočenju pred Spoljnopolitičkim komitetom Senata, Keler je naveo da su američke oružane snage u obavezi da izvršavaju legalna ali ne i nelegalna naređenja.\nKeler, načelnik Strateške komande od januara 2011. do novembra 2013, rekao je da pravni principi vojne nužnosti, pravljenja razlika i proporcionalnosti igraju ulogu u odlukama o korišćenju nuklearnog oružja. ;\nStoga, izjavio je Keler, Strateška komanda može da odbije predsednikovo naređenje ako ne prođe testove proporcionalnosti i legalnosti. ;\nNaravno, uvek je moguće da predsednik smeni dotičnog oficira i postavi drugog koji će izvršiti naređenje.\nSaslušanje se održava u situaciji kada pretnja nuklearnog napada iz Severne Koreje ostaje razlog za zabrinutost, a tvitovi Donalda Trampa u kojima napada Pjongjang dovode do pitanja da li predsednik SAD izaziva rat.\nUkoliko, pak, naređenje za lansiranje nuklearnih raketa, čak i preemptivno, bude opravdano i legalno, ne postoji niko ko može da ga spreči. Ni Kongres, ni ministar odbrane ni oficiri čija dužnost bi bila da naređenje izvrše.\nMnogi aspekti ovlašćenja predsednika u vezi nuklearnog oružja su tajni i javnost ih ne razume previše, piše Asošiejted pres.. Taj sistem je stvoren za brzo donošenje odluka a ne za debatu jer se brzina smatra ključnom u krizi sa nuklearnom silom poput Rusije, koja, za razliku od Severne Koreje, ima dovoljno nuklearnog oružja da za nekoliko minuta uništi SAD.\nRuski projektili dugog dometa mogu da dosegnu SAD za oko 30 minuta, dok bi raketama lansiranim sa podmornica bližih američkim obalama trebalo duplo manje vremena. Budući da bi deo američkog vremena za odgovor otišao na administrativne korake, predsedniku bi ostalo manje od 10 minuta da primi informacije, prouči mogućnosti i donese odluku, navodi se u izveštaju iz 2016.\nPredsednik koji bi se odlučio na nuklearni udar, bilo kao odmazdu ili kao preemptivni napad, najpre bi održao hitan sastanak sa ministrom odbrane, načelnikom Združenog generalštaba i drugim savetnicima, a komandant Strateške komande bi uputio predsednika u mogućnosti udara. Zatim bi predsednik doneo odluku.\nOdluka i odobrenje bi bili preneti putem naprave zvane "nuklearna lopta", kofera koji nosi pomoćnik u pratnji. U koferu se nalazi oprema za komunikaciju i knjiga sa pripremljenim ratnim planovima.\nU slučaju odluke da se upotrebi nuklearno oružje, predsednik bi se identifikovao vojnim zvaničnicima u Pentagonu putem šifara koje samo on ima. Šifre se nalaze na kartici zvanoj "keks" i predsednik ih uvek nosi sa sobom. Potom bi naređenje bilo preneto Pentagonu i Strateškoj komandi.\nPrema rečima nekadašnjeg oficira za lansiranje nuklearnih raketa Brusa Blera, predsedničko naređenje se ne može preokrenuti, a jednom lansirane rakete se ne mogu opozvati.\nnuklearni rat /


RTS :: Korida u Republici Kočić, drugi deo\nRTS 1 Korida u Republici Kočić, drugi deo\nčetvrtak, 05. sep 2019, 18:25\nKorida u Republici Kočić, drugi deo\nKo je Jablan među borićima?\nU drugom delu emisije saznaćemo ko je pobednik 54. Kočićeve koride. Da li će se titula Jablana posle 50 godina vratiti u dom Škrbića, ili će se na kraju radovati popularni Duman, čovek koji je uložio više od 20000 evra u bikove, samo da bi osvojio ovu koridu, ili će pobednik Manjače još jednu godinu ostati Ante Tubić?\nPo ulasku u koridu, bikovi se prvo odmeravaju, ako je jedan slabiji on se povlači i od borbe tada nema ništa, ali ako osete da su izjednačeni, onda se trese zemlja na Stričića zboru. To nije samo metafora, osetili su oni koji su bili.\nStrast, vreme i novac koji vlasnici ulažu u bikove jasno dokazuju da je za njih Kočićeva korida najvažnija sporedna stvar na svetu, isto može da se kaže i za gledaoce kojih na dan finala ima više od 50 hiljada.


Kada ti ističe ugovorna obaveza zavisi od toga da li koristiš A1 karticu sa ili bez ugovorne obaveze sa ili bez telefona, kao i to da li prvi put potpisuješ ili obnavljaš ugovor.\nUkoliko platiš svoj postpaid račun putem A1 Online plaćanja ili u A1 centru ili prodajnom mestu, usluge će ti biti omogućene odmah. Ukoliko uplatiš račun u banci, pošti ili koristeći online plaćanje, potrebno je da nas obavestiš o uplati pozivom govornog automata ili slanjem e-maila i usluga će ti biti omogućena.\nUkoliko si korisnik postpaid tarifa za pivatne korisnike, ugovor možeš da obnoviš najranije tri meseca pre isteka aktuelne ugovorne obaveze bez naknade, odnosno šest meseci pre isteka ugovorne obaveze uz plaćanje naknade za prevremenu obnovu.\nUkoliko nisi u mogućnosti da platiš račun u predviđenom roku, A1 ti omogućava da odložiš rok za plaćanje računa. Zahtev za odlaganje možeš podneti putem Moj A1 aplikacije, slanjem besplatne poruke ili pouzivom govornog automata.\nObračunski period je vremenski interval od mesec dana u okviru kojeg imaš mogućnost korišćenja A1 usluga.


POKREĆEMO KAMPANJU GLASAJ ZA CRNU GORU\nCKM : Home / Vijesti / POKREĆEMO KAMPANJU GLASAJ ZA CRNU GORU\nImajući u vidu značaj predstoječih parlamentarnih izbora na kojima se odlučuje o daljoj sudbini naše države kojim će putem krenuti, Crnogorska kulturna mreža pokreće akciju “ Glasaj za Crnu Goru”. Akcija koja će se sprovesti u više crnogorskih gradova podrazumijeva razgovore sa građanima dijeljenje pozivnih pisama da glasaju za državotvorne partije i poklanjanje propagandnog materijala akcije i crnogorskih zastava.\nOvom akciom želimo da apelujemo na građane da svoj glas bez obzira na lično nezadovoljstvo, zbog postupka neke državne ili lokalne administracije ili pak pojedinca, daju državotvornim partijama jer na taj način glasaju za Crnu Goru i spas njene suverenosti. Cilj akcije je na dan izbora olovka u ruci svih građana piše srcem za Crnu Goru!\nZa našu državu je veoma važno da većinu koja će vršiti izvršnu vlast ne dobiju političke partije koje žele da Crnu Goru uvrste u projekat velikosrpskog nacionalizma, kojem smo većinski na referendumu 2006. godine jasno rekli NE.\nPrethodnih mjeseci smo na ulicama naše države imali priliku da vidimo kako opozicione partije vide Crnu Goru, sa ikonografiom i zastavom koja simbolizuje 1918. godinu. Njihova eventualna pobjeda na predstojećim izborima otvorila bi put za organizovanje nove “Podgoričke skupštine” na kojoj bi Crna Gora opet nestala. Na drugoj strani imamo državotvorne partije koje bi, i pored svih svojih nedostataka, crnogorsku nezavisnost i izvjestan evropski put svojom pobjedom dodatno učvrstili. Zbog donošenja ponekad loših odluka koje se tiču neadekvatnog sankcionisanja nepoštovanja koje je permanentno iskazivano prema Crnoj Gori, danas smo došli u situaciji da su predstojeći parlamentarni izbori za našu državu podjednako kao i referendum koji je održan 2006. godine.\nParlamentarni izbori su veoma važni za Crnu Goru i svi moramo dati doprinos da na njima odbranimo crnogorsku suverenost i Evropski put. Pozivamo sve patriotske organizacije da se pridruže našoj akciji i da zajedno doprinesemo da izvršnu vlast ne budu vršili oni koji su nedavno proslavljali 100. godina od sramne Podgoričke supštine.


"Tihi štrajk" vaterpolista Partizana\nVaterpolisti Partizana zatražili su sastanak sa predsednikom kluba Aleksandrom Šoštarom, zbog toga što im plate kasne nekoliko meseci.\nU Srbiji se igra fudbal ili?\nSnimak sa "fudbalske" utakmice nižerazredne lige u Vojvodini pokazuje veliki entuzijazam kod igrača ali i realnu sliku fudbala u našoj zemlji.\n13:28 >> 18:55\nEL: Partizan sa Jugom, Jadranom i Budvom\nVaterpolisti Partizana igraće u četvrtfinalu Evrolige u grupi sa dubrovačkim Jugom, Jadranom iz Herceg Novog i Budvom, odlučeno je danas žrebom u Rimu.\nTrener vaterpolista Partizana Igor Milanović izjavio je da u nedelju na Banjici očekuje pobedu protiv grčkog predstavnika Olimpijakosa u četvrtom kolu C grupe Evrolige, kako bi njegovi izabranici...\nBikini im (više) ne treba\nNajbolje vaterpolistkinje SAD razgolitile su se i svoja gipka tela pokazale čitavom svetu.\nŠoštar u Kući slavnih\nVaterpolo: Partizan želi F4 Evrolige\nVaterpolo klub Partizan saopštio je da je podneo kandidaturu za organizaciju završnog turnira Evrolige, koji će biti održan 27. i 28. maja naredne godine.\n11:02 >> 21:21\nVojvodina u Evroligi\nVaterpolisti Vojvodine plasirali su se u grupnu fazu takmičenja u Evroligi.\nDržava će pomoći vaterpolistima\nMinistarka omladine i sporta u Vladi Srbije Snežana Samardžić-Marković rekla je da će tražiti dodatna sredstva iz budžetskih rezervi kako bi pomogla Vaterpolo savezu Srbije.


„Srebrenica 1995-2015: činjenice, nedoumice, propaganda“, održane 4. jula 2015. u Beogradu\nRubrika: Politika, Vredi pročitati, Društvo Autor: Srebrenica Historical Project 157 puta pročitano Datum: 5.07.2015 Odštampaj\nPosle svestranog, multidisciplinarnog razmatranja svih glavnih aspekata događaja u Srebrenici i oko nje u julu 1995, čija se dvadesetogodišnjica ove godine obeležava, učesnici naučnog skupa „Srebrenica 1995-2015: činjenice, nedoumice, propaganda“ izveli su sledeće zaključke:\nBeograd, 4. juli 2015.\n(1) Postoje dve uporedne verzije srebreničkih događaja, službeni narativ koji promovišu i pokušavaju da nametnu geopolitički interesi kojima odgovara, i suštinski različito naučno utemeljeno sagledavanje istih dešavanja. Sve učestaliji zahtevi u raznim zemljama za zloupotrebom političkog procesa kako bi se kritička analiza Srebrenice sprečavala, pa čak i krivično gonila, odražava duboku krizu službenog narativa i nesposobnost njegovih protagonista da se upuste u raspravu sa osloncem na proverljive činjenice. Istovremeno, to predstavlja ozbiljnu opštu pretnju po integritet svih oblika naučnog istraživanja i ljudska prava svih koji se time bave.\n(2) Izlagači na naučnom skupu su razmotrili i kritički proanalizirali ključne tačke službenog srebreničkog narativa i ukazali su na niz ozbiljnih nedostataka. Argumentovano su osporeni pravna kvalifikacija događaja kao „genocida“ i broj navodnih žrtava; istraženo je političko korišćenje „Srebrenice“ kao plašta za sistematsko kršenje međunarodnog prava i napade na suverene države pod izgovorom „sprečavanja genocida“; sa zabrinutošću je istaknuto pozivanje na neutemeljene postulate službene verzije kao borbenog pokliča za produbljivanje međunacionalnih napetosti i sredstva za radikalizaciju islamističkog faktora; i razmotrena je do sada potiskivana obaveštajna pozadina iskonstruisanog srebreničkog narativa.\nNa polju faktografije događaja, izlaganja su pokrila širok spektar tema. Među njima su legitimni borbeni gubici 28.divizije Armije BiH u julu 1995. i zloupotreba poginulih u funkciji lažnog prikazivanja kao žrtava „genocida“; stručni prikaz vojne operacije „Krivaja-95“ zamišljene radi sužavanja zaštićene zone Srebrenica na gradsku teritoriju i razlozi za njeno izvođenje; krivotvorenje DNK tehnologije u cilju fabrikovanja zacrtanog broja srebreničkih žrtava; i zločini protiv srpskog stanovništva srebreničkog područja, počinjeni od strane lokalnog komandanta ARBiH Nasera Orića i njegovih nikad razoružanih snaga, koje su svirepo delovale protiv civilnog stanovništva sve vreme ratnog sukoba, i pre i posle uspostavljanja zaštićene zone.\nNajzad, učesnici skupa su saslušali izveštaje o stradanju srpskog stanovništva srebreničkog kraja za vreme Drugog svetskog rata i o stanju međunacionalnih i međuverskih odnosa u Srebrenici danas. Predstavnik studentske organizacije koja je pokrenula masovnu peticiju državnim funkcionerima Srbije da ne učestvuju na ovogodišnjem obeležavanju u Potočarima takođe se obratio i izložio razloge koji su motivisali studente.\n(3) Posle sveobuhvatnog proučavanja izloženih činjenica i argumenata, učesnici naučnog skupa izražavaju indigniranu osudu tendenciozne rezolucije o Srebrenici koju u Savetu bezbednosti UN predlažu Velika Britanija i neke druge države, gde se pod krinkom „pomirenja“ insistira na neprihvatljivom krivotvorenju stvarnih događaja na koje se rezolucija odnosi. Učesnici osuđuju svaki pokušaj konačne valorizacije srebreničkih događaja bez prethodnog otvaranja i dostupnosti svih relevantnih arhiva i robustne stručne debate, bez političkih uticaja ili pritisaka, da bi javnost stekla činjenički utemeljenu, uravnoteženu i profesionalno odgovornu sliku o ovoj važnoj temi.\n(4) Učesnici skupa izražavaju iskreno žaljenje zbog svih žrtava ratnog sukoba ne samo u Srebrenici, nego svuda u Bosni i Hercegovini. Kao oruđe agresivne politike hegemonističkih sila, Srebrenica je tokom zadnjih dvadeset godina cinično zloupotrebljavana za agresivne napade na niz muslimanskih zemalja i direktno je odgovorna za masovno ubistvo stotina hiljada muslimanskih vernika. Njih se sa posebnim pijetetom sećamo u ovom ramazanskom periodu i molimo se za mir njihovim dušama, kao i za pokoj duša svih pravoslavnih žrtava srebreničkog kraja.\nPrekodrinska „šešeljijada“ i…\n« « Prethodne vesti: Mašić iz Londona\nNaredne vesti: Sramota je potrošena » »


Grad Pančevo u kampanji „16 dana aktivizma protiv nasilja nad ženama“ – Narodni muzej osvetljen narandžastom bojom – Savet Za Rodnu Ravnopravnost Pancevo\nMeđunarodni dan borbe protiv nasilja nad ženama obeležava se danas, 25. novembra, uz podsećanje da je potrebno zajedničko delovanje kako bi žene i devojčice u celom svetu mogle da žive bez uznemiravanja i svakog drugog oblika nasilja.\nOd početka godine u porodičnom nasilju stradalo je 26 žena, a pre samo četiri dana u Pančevu nevenčani suprug tridesetogodišnje B. M. ubio je mladu ženu nožem, i to na njen rođendan. Još jedan šamar društvu i sistemu i potvrda da je nasilje u našem društvu i te kako prisutno.\n„Nasilje je ulavnom nevidljivo, sve dok se ne desi nažalost tragičan ishod kakav se desio u našem gradu. O tome treba da govorimo stalno, da podižemo svest ljudi da se nasilje dešava i to najčešće u partnerskim odnosima. Žene trpe nasilje iz raznih razloga – ne mogu da ga prepoznaju, ne znaju kome da se obrate, društvo često diskriminiše žene koje su žrtve nasilja, a i dalje postoje društveni stereotipi koji ne pomažu ženi već više ohrabruju nasilnika da nastavi da istrajava u nasilju“, kaže Milica Todorović, predsednica Saveta za rodnu ravnopravnost Skupštine grada Pančeva.\nNaš grad se danas pridružio međunarodnoj kampanji i jedan objekat u gradu – Narodni muzej u narednih šesnaest dana, koliko traje kampanja protiv nasilja nad ženama, biće osvetljen narandžastom bojom, koja je simbol Međunarodnog dana borbe protiv nasilja nad ženama.\nNemanja Rotar, gradski većnik za kulturu ocenio je da je Pančevo civilizovana i kulturna sredina, koja zna da prepozna i odgovori na ovaj međunarodni poziv. On je dodao da lokalna samouprava radi na rešavanju problema nasilja i podržava aktivizam sugrađaniki koje se bore za afirmaciju položaja žena u društvu.\nMilica Todorović kaže da je narandžasta boja simbol svetle budućnosti, koja će poslati prouku da žene i devojčice moraju da izađu iz ropstva, što nasilje i jeste.\nOna se osvrnula i na nedavno ubistvo koje se desilo u Pančevu i ocenila da je takvom tragičnom ishodu najverovatnije prethodio neki vid nasilja, koji možda žrtva nije prepoznala, a ni nasilnik možda nije bio svestan da ga vrši.\n„Upravo je tu uloga institucija da ukazuju na to šta je nasilje i da rade na prevenciji. Sistem postoji, zakoni postoje, ali na svima nama je da učestvujemo u ovoj velikoj borbi. Savet za rodnu ravnopravnost i Ženska odbornička mreža u našem gradu dugi niz godina na ovoj temi, ukazujemo na ovaj vid diskriminacije, ali očigledno je to nedovoljno i u narednom periodu moramo da nastavimo time da se bavimo. Da podignemo svest o tome šta je nasilje i da ga ne treba trpeti, kao i da svako od nas mora ga prijavi“, zaključila je naša sagvornica.\nU Pančevu postoji protokol o saradnji svih nadležnih lokalnih insitucija koji postupaju u slučajevima nasilja, i prema rečima predsednice Saveta za rodnu ravnopravnost, on se poštuje, ali svakako saradnja između njih, prema njenim rečima, mogla bi biti još bolja.\nMilica Todorović je napomenula i da je Grad Pančevo bio treći grad u Srbiji po broju slučajeva porodičnog nasilja, zbog čega je pre pet godina i otvorena Sigurna kuća, kao SOS telefon – 0800 100 113.\nU okviru 16 dana aktivizma, u našem gradu biće organizovano nekoliko akcija. U osnovnim školama biće sprovedena edukacija među đacima o prevenciji nasilja, a 9. decembra, u Gradskoj biblioteci biće otvorena jedinstvena Ženska biblioteka, u kojoj će se naći preko 100 publikacija o rodnoj ravnopravnosti, ljudskim pravima, magrginalizovanim grupama. Tokom decembra planirana je i podela propagandnog materijala o nasilju velikom broju građanki i građana u saradnji sa nekim od javno- komunalnih preduzeća.\nPovodom Međunarodnog dana borbe protiv nasilja nad ženama poverenica za zaštitu ravnopravnosti Brankica Janković ocenila je da je donošenjem novog Zakona o sprečavanju nasilja u porodici postignut značajan napredak u efikasnom odgovoru države na pojavu nasilja i istakla značaj kvalitetne saradnje nadležnih državnih organa u suzbijanju nasilja.\nMinistar unutrašnjih poslova Srbije Nebojša Stefanović rekao je da je od početka početka Zakona o sprečavanju nasilja u porodici početkom juna pa do 15. novembra, policija izrekla 10.504 hitne mere zabrane kontakta i prilaska žrtvi nasilja, odnosno udaljavanja nasilnika iz stana.\nPreuzeto sa: http://www.panpress.rs/\nDan protiv nasilja nad ženama „obojio“ Narodni muzej Međunarodni dan osoba sa invaliditetom obeležen i u Pančevu


U Ustanovi za stara i odrasla lica obeležen Međunarodni dan starih - Dnevnik Juga\nPočetna / DOGAĐAJI / U Ustanovi za stara i odrasla lica obeležen Međunarodni dan starih\nU Ustanovi za stara i odrasla lica obeležen Međunarodni dan starih\nIna Dendić 01/10/2019\tDOGAĐAJI, DRUŠTVO, Leskovac Ostavi komentar\nLeskovačko Uruženje penzionera u Ustanovi za odrasle i starije Leskovac priredilo je prigodan program povodom 1. oktobara, Međunarodnog dana starih.\nGordana Savić, direktorka Ustanove za odrasle i starije istakala je da je ova ustanova otvorena za druženje i sa starijima ali i sa najmlađim sugrađanima.\n„Tokom prethodnih godina smo se trudili da ova ustanova dobije drugačiji spoljašnji i unutrašnji izgled. Stavili smo solarne panele, okrečili se, zamenili podove, vešeraj, grejanje i nameštaj… U toku ovog meseca družićemo se i sa najmlađima, ali i sa najstarijima. Imaćemo goste tokom čitavog oktobra, dolaziće nam u goste učenici raznih škola, ali biće tu i naši prijatelji iz Kluba prijateljstva Udruženja penzionera koji su prigodnim program ulepšali ovaj dan.“\nPrethodni Radovi na izgradnji linije mulja Centralnog postrojenja za prečišćavanje otpadnih voda u punom jeku\nSledeći Leskovčanin Aleksa Jugović, posle Amerike i Španije, ponovo u dresu Zdravlja


Montenegro Airlines tužio ToMontenegro zbog loga – Bankar.me\nJune 11, 2021 AVIO SAOBRAĆAJ, CRNA GORA, SVE VIJESTI Leave a comment\nMontenegro erlajnz (MA) u stečaju tužio je To Montenegro jer je, neovlašćenim predstavljanjem i stavljanjem u promet loga koji je istovjetan ili sličan čuvenom orlu, povrijedio registrovani žig kompanije, saznaje Pobjeda.\nU tužbi koju je predao Privrednom sudu stečajni upravnik MA Saša Zejak, navodi se da je To Montenegro povrijedio više članova Zakona o žigu, kojim je propisano da nosilac žiga ima isključivo pravo korišćenja zaštićenog znaka.\nPodsjeća se da je MA 26 godina obavljao usluge avio-prevoza, te da je prepoznat u svijetu kao nacionalni brend i kompanija koja obavlja prevoz ka brojnim destinacijama.\n– S tim u vezi, MA je usluge obilježavao univerzalno, prepoznatljivim zaštitnim znakom – žigom u obliku orla, koji je sadržao i naziv društva. Tužilac je nosilac prava na nacionalnom žigu i registrovan kod Zavoda za intelektualnu svojinu, kod kojeg je u toku postupak obnove – ukazuje se u tužbi.\nČlanom 10 stav 2 Zakona o žigu, kako se dodaje, propisano je da nosilac žiga ima pravo da drugim licima zabrani da u trgovinskom prometu neovlašćeno koriste znak koji je istovjetan njegovom žigu, te da ga koriste za iste robe i usluge za koje je žig registrovan. Stavom dva, tačkom dva, istog člana precizirano je parvo zabrane ukoliko zbog korišćenja znaka postoji vjerovatnost dovođenja javnosti u zabludu. Članom 11, stav 1, Zakona o žigu propisano je da nosilac žiga ima pravo da drugima dozvoli ili zabrani stavljanje zaštićenog znaka na robu, njenu ambalažu ili sredstva za obilježavanje robe.\n– Važno je ukazati da tuženi ne može registrovati svoj logo kao žig ni u smislu člana sedam Zakona o žigu, odnosno ispunjeni su svi uslovi za odbijanje registracije žiga na osnovu ranijih žigova, što će biti predmet posebnog postupka – kaže se u tužbi.\nPOJMOVI„ToMontenegro” air montenegro Montenegro Airlines\nPrevious Kako su brat i sestra iskoristili tradicionalno oglašavanje i zaradili 18 miliona dolara praveći kupaće kostime\nSljedeći Počinje punjenje Sjevernog toka 2 gasom


IRF organizuje konferenciju “Izvori finansiranja zelene i digitalne tranzicije i unapređenja infrastrukture sjevernog regiona” – Bankar.me\nNovember 27, 2021 CRNA GORA, KONFERENCIJE, SVE VIJESTI Leave a comment\nUz podršku Delegacije EU u Crnoj Gori i Kancelarije za evropske integracije, 29-30. novembra u Kolašinu, IRF organizuje konferenciju ”Izvori finansiranja zelene i digitalne tranzicije i unapređenja infrastrukture sjevernog regiona Crne Gore”, koja se održava u hibridnom formatu. Prvi dan konferencije možete pratiti live putem FB stranice IRF-a od 10h.\n“Cilj konferencije je prezentacija mogućnosti za finansiranje infrastrukturnih projekata u sjevernom regionu Crne Gore, projekata koji su usmjereni na energetsku i digitalnu tranziciju, povezivanje opština u cilju realizacije zajedničkih inicijativa, podrške ravnomjernom regionalnom razvoju, kao i uvezivanje raspoloživih izvora finansiranja, kako pretpristupnih fondova i međunarodnih finansijskih organizacija, tako i programa kreditne podrške IRF-a”, navodi se u saopštenju.\nNa Konferenciji, koja će poseban fokus staviti na ekonomsko osnaživanje opština sjevernog regiona, pored čelnika lokalnih samouprava, učešće će uzeti predstavnici Vlade Crne Gore, Delegacije EU u Crnoj Gori, Republike Francuske, međunarodnih finansijskih institucija, Investicionog okvira za Zapadni Balkan i dr.\nPrevious Deloitte lista najbrže rastućih IT kompanija\nSljedeći Naslovne strane dnevnih novina za 28. novembar\nIRF će sniziti kamate, imamo dovoljno novca


Ruska ambasada: Članstvo BiH u NATO-u predstavlja djelovanje protiv Rusije - Tešanj.ba\nRuska ambasada: Članstvo BiH u NATO-u predstavlja djelovanje protiv Rusije\nNakon što je predsjedavajući Predsjedništva BiH Šefik Džaferović kazao da postoje otvorene prijetnje ruske strane da će BiH iskusiti posljedice ako nastavi NATO putem, njegove stavove prokomentirali su iz Ambasade Rusije.\nIz ambasade Ruske Federacije u BiH istakli su za RTRS, kako ruski stavovi i razjašnjenje principa evropske sigurnosti nisu prijetnja.\nKazali su kako se posljednjih godina NATO pretvorio u agresivnu organizaciju čija je glavna meta Rusija.\n“Učlanjenje bilo koje zemlje u Alijansu podrazumijeva apsolutnu podršku vojnim i političkim ciljevima NATO-a, dakle antiruskim koracima, što znači da se djelovanje svake države članice u okviru Alijanse smatra usmjerenim protiv Rusije”, navode iz ambasade Ruske Federacije u BiH.\nIstakli su kako su zbog nacionalne sigurnosti Rusije prinuđeni poduzeti odbrambene mjere, te kako svaka država ima pravo da suvereno djeluje u skladu sa vlastitim vanjskopolitičkim prioritetima, na način na koji je to uređeno njenim nacionalnim pravom.\n“Isticanje stavova Rusije i razjašnjenje principa evropske sigurnosti nisu prijetnja, kako to ocjenjuju pojedini političari u BiH”, kazali su iz ambasade Rusije.\nPrethodni članakSlučaj u BiH: Uhapšen jer je istukao dijete zbog branja trešanja u njegovom dvorištu\nNaredni članakOPTUŽEN ZA ZLOUPOTREBU POLOŽAJA Policijskom komesaru iz Bihaća prijeti pet godina robije


Kategorija: Kultura-Novi Bečej\tDatum kreiranja ponedeljak, 30 decembar 2019 17:39\tDatum objavljivanja\tAutor : WEBINFO\n„Prigodnim božićnim programom mi se zahvaljujemo našim članovima. Od najmlađih koji su zabavište i niži razredi do odraslih, znači, svi koji rade, koji su angažovani u udruženju, svi su večeras nastupali. Prateći orkestar je iz Bečeja i publika je napunila salu kao što se to obično i dešava u ovakvim prilikama“, rekao je Ilia. On je istakao i da su program otvorila deca koja su učestvovala na trećoj smotri u Bačkoj Topoli gde su osvojili zlatne, srebrne i bronzane plakete, a ovo je bila prilika da pokažu domaćoj publici šta znaju i umeju.\nIlia je posebno istakao i to da nas naredne godine u Novom Bečeju očekuje najznačajnija smotra stvaralaštva vojvođanskih Mađara, „Đenđešbokret“, a božićni koncert je jedan od načina kako se „Jokai Mor“ priprema za to dešavanje. On je na kraju čestitao praznike publici i izrazio nadu da će i u budućnosti publika u što većem broju pratiti rad ovog kulturno-umetničkog društva.


FOTO: Telemach - druženje fudbalera NK Čelik sa mališanima i korisnicima - Zenicablog\nFOTO: Telemach – druženje fudbalera NK Čelik sa mališanima i korisnicima\nFOTO: Telemach – druženje fudbalera NK Čelik sa mališanima i korisnicima – U Telemach korisničkom servisu u Zenici, organizovano je druženje fudbalera NK Čelik sa korisnicima Telemach usluga, kao i sa mladim naraštajima škole fudbala NK Čelik.\nOvom prilikom fudbaleri NK Čelik – Vladimir Grahovac, Ante Blažević, Ljubiša Pecelj i Anel Dedić, podijelili su svoja iskustva o sportu kojim se bave, te educirali mlade fudbalere o vještinama potrebnim za uspjeh, te im dali smjernice za profesionalno bavljenje fudbalom.\nPredstavnici NK Čelik pozvali su ovom prilikom zeničke mališane da se pridruže školi fudbala NK Čelik i istakli kako bavljenje sportom unaprjeđuje i čuva zdravlje, utiče na tjelesni razvoj i usvajanje motoričkih znanja i dostignuća. Istakli su još i da djeca koja se bave sportom razvijaju samostalnost, lakše sklapaju prijateljstva i poboljšavaju sposobnost koncentracije.\nPosjetiocima koji su se zatekli na licu mjesta, predstavnici kompanije Telemach uručili su zanimljive poklone.\nKompanija Telemach potpisala je sponzorski ugovor s nogometnim klubom Čelik, a u okviru saradnje pored ovog zanimljivog druženja planirane su različite društveno korisne aktivnosti.\nTagovianel dedić druzenje fudbal fudbaleri korisnici malisani mladi nk čelik omladinci Telemach video zenica


EPIDEMIJA U BAČKOJ: Samoubistva kao "dobar dan" – Nadlanu.com\nEPIDEMIJA U BAČKOJ: Samoubistva kao "dobar dan"\nObjavljeno 24. sep 2014. / 17:04:30\nTokom prošle godine u Severnobačkom okrugu 170 osoba je pokušalo sebi da oduzme život, a 59 njih u tome je i uspelo – 40 muškaraca i 19 žena.\nProsta računica pokazuje da gotovo svaki drugi dan jedna osoba na severu Bačke pokuša da se ubije. Tako se Subotica već decenijama nalazi na čelnoj poziciji po broju suicida, i to ne samo u našoj zemlji, već u i regionu. U stopu je prati jedino pobratimski grad Segedin.\n– Srbija spada u zemlje sa visokim stopama suicida, a najviše stope se registruju u Vojvodini, i to na samom severu, gde su one veće od 30 na 100.000 stanovnika – predočava dr Nada Kosić Bibić iz Zavoda za javno zdravlje Subotice.\n– Suicidno ponašanje zavisi i od sredine i od inividualnih karakteristika ličnosti, a među faktorima rizika su pre svega depresija i prekomerna upotreba alkohola, te stres, emotivni i materijalni problemi, nezaposlenost, problemi sa zakonom…\nPONEDELjAK Žene češće pokušavaju da presude sebi, ali muškarci češće u tome uspevaju. Na suicid se najčešće odlučuju danima vikenda i ponedeljkom ujutru, i to uglavnom trovanjem lekovima, presecanjem vena, vešanjem, a onda i pucanjem iz vatrenog oružja, skakanjem sa visine…\nNa samoubistvo se najčešće odlučuju ljudi između 35 i 45 godina, koji bi trebalo da budu nosioci društva i njegov najproduktivniji deo.\n– Stručnjaci procenjuju da će broj obolelih od mentalnih bolesti u naredne dve decenije skočiti za 25 odsto i da će to postati vodeći zdravstveni problem, veći od malignih i kardiovaskularnih bolesti – procenjuje dr Kosić Bibić.\nVerovatno među Subotičanima nema osobe, u čijem okruženju se nije desio suicid, dok postoje porodice u kojima je u svakoj generaciji neko počinio samoubistvo, i to je u mentalitetu postao obrazac, model za rešavanje problema.\nZbog čega je to tako, decenijama je enigma za lekare, psihologe, sociologe, antropologe… Teorija ima raznih, od „melanholije“ ravnice, ruže vetrova i drugih klimatsko-geografskih faktora koji utiču na psihu ljudi. Neki pak smatraju da je posredi i istorijsko nasleđe, jer je u austrougarskoj carevini samoubistvo bilo povezano sa pitanjem časti i dostojanstva, a najčešće su se ubijali oficiri i viša klasa. Psihološko imitiranje, kao i geni, prouzrokovali su visoku stopu suicida u Austriji, južnoj Mađarskoj i na severu Srbije.\nOno što lekare i psihologe dodatno brine je to što je gotovo trećina onih koji se odluče na suicid mlađa od 30 godina – 15 odsto su tinejdžeri, a 72 odsto nije napunilo 50 godina. Procenjuje se da u Srbiji godišnje 90 mladih učini samoubistvo, a taj broj se u odnosu na pre nekoliko godina – udvostručio.


DžK Niš : Južne vesti\nNiška džudistkinja prvakinja Srbije\n10:30, 6. 3. 2018.\nZlatnu medalju i titulu prvaka države na Prvenstvu Srbije u Zrenjaninu od niških džudista osvojila je samo Dijana Stanković, takmičarka Džudo i sambo kluba Kinezis. Borci ovog kluba osvojili su još tri medalje.\nDominacija Kinezisa na Prvenstvu centralne Srbije\n12:01, 27. 2. 2018.\nSa 15 medalja džudisti niškog Kinezisa, od čega šest zlatnih, imali su uspešan nastup na Prvenstvu centralne Srbije. Takmičari Džudo kluba Niš osvojili su četiri medalje.\nNišlija najbolji džudista Srbije do 23 godine\n15:52, 28. 9. 2016.\nNa Prvenstvu Srbije za mlađe seniore do 23 godine takmičari niških klubova Kinezis i Niš osvojili su ukupno 8 medalja, a član Kinezisa Milan Mihailović proglašen je najboljim na čitavom turniru.\nNišlijama 7 medalja na Prvenstvu Srbije u džudou\n13:23, 5. 10. 2015.\nDžudisti niškog Kinezisa osvojili su 6 medalja na Prvenstvu Srbije za mlađe seniore u Beogradu, dok je jedan takmičar Džudo kluba Niš doneo zlatnu medalju sa istog šampionata.\nBronzane balkanske medalje za niške džudiste\n14:15, 22. 6. 2015.\nNa juniorskom Balkanskom prvenstvu Aleksandra Momčilović, takmičarka Džudo kluba Niš, i Lazar Aleksić, član Džudo kluba Kinezis, osvojili su bronzane medalje u svojim kategorijama.\nDžudo klub Niš domaćin najboljim starijim pionirima Srbije\n09:48, 22. 5. 2015.\nPojedinačno Prvenstvo države za starije pionire biće u nedelju 24. maja održano u hali Čair u Nišu.\nKinezis sa 4 takmičara "juri" evropske medalje\n10:05, 26. 3. 2015.\nNa Evropskom kupu u italijanskom Linjanu niški Džudo i sambo klub Kinezis predstavljaće Filip Nurkić, Filip Mosić, Lazar Aleksić i Andrija Milenković.\nDve Nišlijke na Evropskom kupu u džudou\n09:53, 26. 3. 2015.\nTakmičarke Džudo kluba Niš Aleksandra Momčilović i Sanja Petrović nastupiće sa reprezentacijom Srbije na Evropskom kupu za juniore u Linjanu.\nFilip Nurkić prvak Srbije u džudou\n20:51, 9. 3. 2015.\nTakmičar Kinezisa najbolji u državi u kategoriji do 60 kilograma. Njegovom klubu pripale još tri medalje, takmičari Džudo kluba Niš osvojili dva odličja.\nDžudo klub Niš sa 4 takmičara na Prvenstvu Srbije\n15:37, 6. 3. 2015.\nAleksandra Momčilović, Sanja Petrović, Milan Jović i Stefan Mirković predstavljaće Džudo klub Niš na Prvenstvu Srbije za seniore koje će 7. marta biti održano u Zrenjaninu.\n12:17, 2. 3. 2015.\nDžudisti iz Niša na Evropskom prvenstvu\nTakmičari Džudo kluba Niš Sanja Petrović i Stefan Mirković učestvovaće na Evropskom prvenstvu za seniore do 23 godine Poljskoj.\nDva prvaka Srbije Džudo kluba Niš\n12:14, 6. 10. 2014.\nTakmičari Džudo kluba Niš osvojili su dve zlatne medalje i jednu bronzanu na Prvenstvu Srbije za seniore do 23 godine u Kanjiži.\nPrvenstvo centralne Srbije u džudou u Nišu\n09:51, 17. 9. 2014.\nU subotu, 20. septembra Džudo klub Niš organizuje pojedinačno Prvenstvo centralne Srbije za mlađe seniore do 23 godine i drugi internacionalni turnir za pionire.\nNiške džudistkinje na Evropskom šampionatu\n09:16, 1. 7. 2014.\nTakmičarke Džudo kluba Niš Aleksandra Momčilović i Sanja Petrović sa reprezentacijom Srbije nastupiće na Prvenstvu Evrope koje će biti održano od 4. do 6. jula u Atini.\nDžudo Prvenstvo Srbije u hali Čair\n10:28, 21. 5. 2014.\nU subotu, 24. maja u hali Čair u Nišu biće održano Prvenstvo centralne Srbije za mlađe i starije pionire i treće takmičenje za poletarce u organizaciji Džudo kluba Niš.


Tanjug 19. oktobra 2021. 07:52\nVAŠINGTON – SAD nisu potvrdile komentar turskog predsednika Redžepa Tajipa Erdogana da je Vašington izneo ponudu Ankari za prodaju borbenih aviona F-16, ali su dodale da Turskoj nije data finansijska ponuda za ratne avione.\n„Upućujemo vas na tursku vladu da razgovarate sa njom o njenim planovima za odbrambenu nabavku. Ono što mogu da kažem jeste da Sjedinjene Američke Države nisu iznele nikakve finansijske ponude na zahtev Turske za F-16“, rekao je portparol Stejt departmenta Ned Prajs novinarima, preneo je Rojters.\nErdogan je u nedelju izjavio da su SAD predložile Ankari prodaju borbenih aviona tipa F-16, u zamenu za ulaganje Turske u program aviona F-35, preneo je Rojters.\nAnkara je uklonjena iz tog programa nakon što je kupila odbrambeni sistem S-400 od Rusije.


RTCG - Radio Televizija Crne Gore - Nacionalni javni servis :: Svijet :: Izrael: Nijedan kandidat nije uspio da formira vladu\nPRVI PUT U ISTORIJI 21. 11. 2019. 19:36 >> 19:35 0\nPrvi put u istoriji Izraela, nijedan kandidat nije uspio da formira vladu, kazao je predsjednik te države Ruven Rivlin.\nOn je informisao danas izraelski parlament da ni premijer te države Benjamin Netanjahu, ni njegov glavni izazivač, bivši načelnik Generalštaba u penziji, Beni Ganc, nijesu ispunili zadatak da formiraju koalicionu vladu u vremenu koje im je dodijeljeno, prenosi B92.\nNetanjahu ili Ganc hipotetički imaju još vremena da predstave većinu u parlamentu, ali imajući u vidu dosadašnje neuspjele napore u formiranju većine, sve se više čini da će Izrael ponovo, treći put u roku od godinu, izaći na izbore.\nVečeras je izraelski vrhovni tužilac Avihaj Mandelblit zvanično optužio Netanjahua u nizu korupcionaških skandala.\nGlavni politički rival Netanjahua, Beni Ganc saopštio je večeras da optuženi premijer “nema javni, ni moralni mandat da donosi sudbinske odluke za državu Izrael”.\nTaj bivši komandant izraelske vojske je naveo u saopštenju da optužnica podstiče zabrinutost da će Netanjahu ”donositi odluke u svom ličnom interesu za svoje političko preživljavanje, a ne u nacionalnom interesu.”


Saopštenje Libertarijanskog kluba Libek: ukinite komunalnu policiju – Balkanekspresrb.rs\nPoslednji i najtraumatičniji od njih je jučerašnje bahato ponašanje prema uličnom prodavcu na Vidikovcu, koji je nakon intervencije pripadnika komunalne policije doživeo infarkt i na licu mesta preminuo\nPOZIVAMO grad Beograd da hitno ukine Komunalnu policiju u Beogradu, nakon sve češćih incidenata u kojima su učestvovali njeni pripadnici u prethodnom periodu. Poslednji i najtraumatičniji od njih je jučerašnje bahato ponašanje prema uličnom prodavcu na Vidikovcu, koji je nakon intervencije pripadnika komunalne policije doživeo infarkt i na licu mesta preminuo.\nOvaj fatalni primer predstavlja kulminaciju bezobzirnog, bahatog i neodgovornog ponašanja predstavnika Komunalne policije koji gotovo ni po čemu ne doprinose boljem i kvalitetnijem životu Beograđana već naprotiv predstavljaju samo teret građanima. Posle ovog žalosnog incidenta posebno je opravdano postaviti pitanje koji je smisao postojanja ovih gradskih formacija straha i bezobzirnosti pored postojećih policijskih, gradskih i drugih komunalnih službi.\nZbog ovog, ali i serije drugih incidenata čiji su vinovnici pripadnici ove formacije, uključujući i sumnju da su učestvovali u rušenju Hercegovačke, pozivamo gradsku vlast da hitno rasformira beskorisnu i štetnu Komunalnu policiju koja svojim prepoznatljivim siledžijskim stilom nije po meri Beograđana.(Press LIBEKA)♦\nTagsKomunalna policija Libek\nŠta donosi EU u oblasti srpske kulture?


Nakon niza apela: Vlada Republike Srpske obećala ulaganja u Banjaluku - mojKontakt portal - Radio Televizija Kontakt\nNakon više poziva, rukovodstvo Republike odazvalo se sastanku gradonačelnika Draška Stanivukovića i danas su posjetili Gradsku upravu gdje su sa rukovodstvom Grada razgovarali o projektima i planovima ulaganja Vlade Republike Srpske u Banjaluku, navode iz Gradske uprave.\n-Ovo je važan sastanak, na koji smo dugo čekali, ali ono što je u ovom trenutku najvažnije je da je do ovog sastanka došlo. Iako je poznato da se naši stavovi po određenim pitanjima razlikuju, danas ipak nismo išli u pravcu onoga o čemu ne mislimo isto, nego smo se koncentrisali na ono u čemu možemo da nađemo konsenzus, kako bismo nastavili da radimo u korist Banje Luke kao najvećeg grada Srpske i naših građana – poručio je Stanivuković.\n-Gradnja će početi ove godine kada se navršilo 30 godina postojanja Republike Srpske. Raduje me što smo ovo pitanje shvatili kao pitanje od nacionalnog interesa za naš narod – rekao je on, naglasivši da je Grad Banja Luka za ovaj projekat već obezbjedio lokaciju čija vrijednost iznosi oko 12 miliona KM, projektnu dokumentaciju, idejno rješenje za šta je ukupno izdvojeno oko 13 miliona.\n-Jedan dio se odnosi na infrastrukturne projekte, neki su započeti, neki su planirani. Svojom dinamikom ide dio aktivnosti koji se odnosi na izgradnju mosta u Česmi. Ono što smo se dogovorili odnosi se na trotoar u Zalužanima do Trna, koji će značiti bezbjednost za našu djecu koja su tu – kazala je ona.\nPodsjećamo, Gradska uprava je u više navrata uputila je poziv republičkim institucijama da dođu na sastanak u Gradsku upravu kako bi se razgovaralo o podršci projektima u najvećem gradu Srpske, navode iz Gradske uprave.


Beta 15. aprila 2022. 12:50\nPredstavnik udruženja pijačnih prodavaca u Srbiji „Opstanak“ Redžep Petrik rekao je danas da će od predsednika Srbije Aleksandra Vučića tražiti donošenje posebnog zakona kojim bi se regulisao njihov status, a pre svega izuzeće od obaveze uvodjenja fiskalnih kasa.\n„Objasnićemo predsedniku Vučiću da nema razloga da se pijačnim prodavcima uvodi PDV sistem jer ne ostvarujemo ni pola godišnjeg prometa od šest miliona dinara, predvidjenog za taj model oporezivanja“, kazao je Petrik.\nOn je rekao da pijačni prodavci i sada posluju legalno i da „ima više razloga za ukidanje neracionalnog poteza države da im uvede kase, a prvi je što budžet Srbije neće imati dodatnih prihoda pošto ne ostvaruju godišnji promet, ne šest miliona dinara, nego ni pola od te sume da bi platili više nego što inače plaćaju“.\n„Rad sa kasama komplikovao bi se dodatno i zbog toga što se cene voća i povrća nekoliko puta dnevno menjaju, daju se popusti i zato bi bio potreban poseban radnik samo da radi na fiskalnoj kasi“, rekao je Petrik.\n„Pored mesečnog troška za paušalni porez, plaćamo zakup tezge mesečno minimalno 16.000 dinara, a ako bi uveli fiskalne kase na to bi dodatni trošak bio i izdatak za knjigovodju koji mesečno koštaju od 120 do 150 evra mesečno“, rekao je Petrik.\nKod aerodroma „Nikola Tesla“ dogodila se…\nSaobracajna nesreca kod aerodroma „Nikola Tesla“\nDelovi Zvezdare, Čukarice i Novog Beograda sutra bez vode\nDelovi Zvezdare, Čukarice i Novog Beograda sutra neće imati…\nZajedničkom liturgijom pravno i formalno okončan raskol SPC…\nPatrijarh Porfirije: Zaceljena rana raskola koja je trajala…


Ovakve cijene ne mogu proći – Bilten\nOvakve cijene ne mogu proći\nMiloš Perović / 14.06.2018. 14.06.2018.\nBlokada saobraćaja zbog cijena obilježila je političku situaciju u Srbiji proteklih desetak dana. Malinari su blokirali puteve zbog niske otkupne cijene, a građani zbog visoke cijene goriva. Reakcija vlasti neodoljivo podsjeća na retoriku iz devedesetih, a za zapaženiji uspjeh ovakvih akcija ipak je potrebno dublje političko organiziranje.\nU Srbiji se gotovo permanentno održavaju veći ili manji protesti. Duboki je to pokazatelj ovdašnjih socijalnih prilika i materijalnog stanja u kojem se nalazi ogromna većina građana. Samo u prvih deset dana aktuelnog meseca (juni 2018.), održane su dve velike protestne blokade saobraćajnica. Prvo su se, kao uostalom i svake godine u ovo doba, pobunili proizvođače malina koji su većinom stacionirani u zapadnoj Srbiji. Nezadovoljni otkupnom cenom malina, blokirali su magistralni put prema Crnoj Gori te izazvali kolaps na toj saobraćajnici na početku turističke sezone. Malinari su direktno optužili državu da pogoduje hladnjačarima u kartelizaciji i formiranju monopola koji im omogućuje da snize otkupnu cenu malina do nivoa koji jedva podmiruje potrebe proizvodnje.\nReakcija države je bila uobičajeno bahata, pa je premijerka saopštila malinarima da predstavnicima države ne pada na pamet da razgovaraju s proizvođačima dok ne odblokiraju puteve. Kao da su malinari blokirali puteve u sklopu slobodnih sportskih aktivnosti, a ne u svrhu pritiska na državne organe da konačno obrate pažnju na nepodnošljive materijalne uslove u kojima žive. Najciničniji je ipak bio resorni ministar Branislav Nedimović koji je, pojašnjavajući svoj stav da država ne može da utiče na otkupnu cenu maline jer to određuje nevidljiva ruka slobodnog tržišta, malinarima saopštio da je “drug Tito umro”. Ovim je na retko slikovit način dato na znanje da je država Srbija instrument kapitala, a ne građana. Posle nekoliko dana blokade u toku koje su zabeleženi i manji sukobi s policijom, malinari su prekinuli protest uz garanciju državnih organa da će pomoći proizvođačima i posredovati u dijalogu između malinara i hladnjačara.\nFamozni spoljni faktor\nSvega nekoliko dana po okončanju ove blokade, na fejsbuku je pokrenuta inicijativa za protest protiv visokih cena goriva. Uviđajući da su cene ovog energenta u Srbiji veće od regionalnog proseka, a i dobrog dela Evrope, od kojih se drastično razlikuju po mnogo nižem proseku mesečne zarade, građani su se organizovali preko ove društvene mreže i započeli blokadu najprometnijih saobraćajnica u svim većim gradovima u Srbiji. Visoke cene goriva u Srbiji su, pre svega, posledica izuzetno visokih državnih nameta u vidu akciza i drugih dadžbina. Svi državni nameti u totalu čine 83,05 dinara u litri benzina, što čini 54,3% cene goriva. Jedino Hrvatska ima veći udeo (56, 55%) državnih nameta u formiranju cene benzina, dok Srbija zauzima prvo mesto što se tiče udela ovih nameta u ceni dizela. Tako se ispostavlja da Nedimovićev “drug Tito” još uvek nije umro u ovoj oblasti ekonomije, u kojoj nevidljiva ruka tržišta i cena nafte na svetskom tržištu očigledno ne određuju u potpunosti cenu ovog energenta.\nVlasti su na ovo reagovale gotovo panično, pokušavajući da raznim vrstama pritisaka zaustave protest. Vučić je imao uobičajenu tiradu iz omiljene mu pozicije žrtve, pitajući se kako niko ne kaže “alal vera Vučiću jer imamo najnižu cenu hleba i najjeftiniju struju u Evropi”, na kraju konstatujući da je protest zbog cene goriva “politički organizovan”. Ministar vojni Vulin – zadužen za specijalne izjave i zapaljivu retoriku – je u protestima prepoznao “ukrajinski scenario“, aludirajući da su blokade saobraćajnica samo uvod u pokušaj puča iliti državnog udara koji ovde neće uspeti jer je, srećom po Srbiju, na njenom čelu Vučić, a ne Janukovič. U ove dve izjave se ogleda prepoznatljiva matrica kojom se iz pozicije vlasti u Srbiji diskredituje svaki bunt i protest naroda, bilo da se oni proglašavaju političkim ili da se predstavljaju kao pokušaj destabilizacije same države od neimenovanog (spoljnog) faktora.\nDestabilizacija države od strane spoljnog faktora spada u propagandnu matricu nasleđenu iz Miloševićevog perioda devedesetih godina. Suočeni sa sve većim porastom nezadovoljstva naroda nepodnošljivim uslovima života, njegovi politički učenici koji trenutno obavljaju vlast u Srbiji sve češće koriste ovaj propagandni obrazac. Po tome je miloševićevska Srbija definitivno bila avangarda nove autoritarne evropske i američke desnice koja danas koristi iste ili vrlo slične obrasce kreiranja fantomskog neprijatelja koji destabilizuje državu pred čijom se pretnjom se nacija mora homogenizovati i ujediniti. Baš kao u slučaju ondašnje Srbije, današnja globalna desnica tog neprijatelja najčešće nalazi u američkom milijarderu Sorošu.1 U ovaj propagandni obrazac se onda ubacuje svaka kritika vlasti i svaki oblik protesta protiv postojećeg koji se diskredituje kao “strano plaćeništvo” čija je osnovna svrha da podriva temelje države. Pri tom, srpske vlasti prećutkuju da ponajpre oni sami spadaju u kategoriju “stranih plaćenika”, jer se dobar deo potreba državne administracije finansira kreditima Svetske banke i MMF-a, što državu Srbiju stavlja u stanje direktne zavisnosti od inostranog kapitala. Posledica je ovo nedostatka bilo kakve proizvodnje u zemlji zbog temeljne deindustrijalizacije zemlje sprovedene u ratno-pljačkaškoj “tranziciji” društvene imovine u nekoliko privatnih ruku.\nNužnost političke organizacije\nDrugi obrazac diskreditovanja vrši se proglašavanjem protesta političkim ili ispolitizovanim. Kao da borba za socijalna prava može biti nešto drugo nego politička borba. Razlog zašto se svaki protest ili pobuna protiv vlasti diskvalifikuju na ovaj način je svest o dubokom preziru koji ogromna većina građana gaji prema celokupnoj političkoj klasi u Srbiji. Po pitanju mišljenja da je politika najprljavija rabota koja služi isključivo privatnim interesima pripadnika političke klase, vlada opšti konsenzus većine građana koji nisu direktno vezani za političke partije. Usled veoma velike sličnosti svih aktera ovdašnje političke scene, na svaki oblik političkog angažovanja se gleda sa visokim podozrenjem. Stoga se i sami učesnici ograđuju od toga da su protesti politički motivisani, znajući da ih svako povezivanje sa politikom diskredituje u očima građana. Tako se dolazi do začaranog kruga u kom političari građane odvraćaju od protesta diskvalifikujući vlastitu profesiju.\nNo, osim propagandnih metoda, u suzbijanju socijalnih pobuna u Srbiji se obilato koriste i manje suptilne represivne metode. Represija se vrši preko regularnog državnog policijskog aparata, ali i preko neformalne ulične mreže Srpske napredne stranke koja pod kontrolom drži dobar deo kriminalne i “navijačke” scene u Srbiji. Svaki pokušaj političkog organizovanja, ali i spontanog socijalnog protesta, mora se suočiti sa jednom od ove dve (ili obe) linije represije u samom svom začetku. Upravo u tome treba tražiti razlog zašto je većina uličnih protesta u poslednje vreme organizovana na društvenim mrežama, te zašto nema vođstvo i organizacionu strukturu. Ova forma organizovanja je zgodna za jednokratne masovne pobune koje mogu potrajati jedan vremenski period i čak ostvariti neke od svojih ciljeva, međutim, za konkretniju promenu stanja u društvu ona nema ozbiljniju snagu. Zato stanje gotovo permanentnih socijalnih protesta ne ostavlja značajnije posledice na ukupni politički život u zemlji. Za tako nešto je, još uvek, potrebna jasna artikulacija socijalnih zahteva kroz formu političke organizacije.\nOvaj obrazac se najekstremnije manifestuje u propagandi mađarskog desničarskog predsjednika Orbana, ali i u retorici američke desnice koju danas predstavlja Donald Trump. [↩]


(VIDEO)Padaju policajci od pesnica demonstranata koji protestuju protiv zdravstvenih mera\n18. septembra, 2021 Vesti iz Francuske Napišite komentar\nU Melburnu je gotovo 700 ljudi, od kojih većina bez maski, nasilno su probili policijske barikade. Australijska policija uhapsila je ove subote, 18. septembra, 235 ljudi u Melburnu i 32 u Sidneju tokom neovlašćenih skupova protiv ponovnog zatvaranja. Nekoliko policajaca je povređeno u sukobima sa demonstrantima.\nKao što možete videti na video snimku, oko 700 ljudi uspelo je da se okupi u nekim delovima Melburna, dok je 2000 policajaca obezbeđivalo centar grada koji je bio „zabranjena zona“, postavljanjem kontrolnih punktova i barikada. Javni prevoz i prevoz automobilima do grada su obustavljeni, prenosi Huffingtonpost.\nŠest policajaca hospitalizovano\nDemonstranti, uglavnom bez maski, sukobili su se sa policijom. Uprkos upotrebi biber spreja, neke blokade puteva su bile probijene, ostavljajući prolaz do centra grada za ovu razjarenu grupu demonstranata. U tim trenucima se činilo da ništa ne može da ih zaustavi.


Nastavak koordinacijskih aktivnosti za promociju cijepljenja protiv COVID-19 u Federaciji BiH – ZZJZ FBiH\nDrugi koordinacijski sastanak za promociju cijepljenja protiv COVID-19 u Federaciji Bosne i Hercegovine, u organizaciji UNICEF BIH, održan je danas u Sarajevu. Sastansku su, pored organizatora, prisustvovali predstavnici Zavoda za javno zdravstvo Federacije BiH, Ureda Svjetske zdravstvene organizacije u BiH, Delegacije Evropske komisije u BiH, USAID BiH i Crvenog križa Federacije BiH.\nNa sastanku su prezentirane dosadašnje aktivnosti vezane za kampanju promocije cijepljenja protiv COVID-19 u Federaciji BiH, trenutne aktivnosti u oblasti promocije preventivnih mjera protiv COVID-19, pregled procesa cijepljenja, kao i trenutna epidemiološka situacija.\nIstaknuta je važnost koordinirane istersektorske suradnje među dionicima cjelokupnog procesa, te je prezentiran plan budućih aktivnosti za nastavak procesa imunizacije protiv COVID-19 u Federaciji BiH.\nCategories: Nekategorizirano, NovostiBy Maja Kojovic December 16, 2021\nPreviousPrevious post:Epidemiološka situacija u Federaciji BiH- srijeda, 15.12.2021. godine (presjek stanja u 12h)NextNext post:Treća škola imunizacije- “Imunizacija protiv COVID-19 i redoviti program imunizacije djece i mladih” – najava\nPoništenje javnog oglasa i ponovni javni oglas- Upravno vijeće ZZJZFBiH


Aerodromi uništavaju pametne kofere | PC Press\nVeliki aerodromi u Sjedinjenim Američkim Državama su još 15. januara zabranili upotrebu kofera sa litijumskim baterijama, što je negativno uticala na poslovanje nekih kompanija čiji se pametni koferi napajaju baš na ovaj način.\nJedna od tih kompanija je i Raden, koja je nakon ove zabrane zatvorila svoja postrojenja, te obećala da će svi proizvedeni koferi biti isporučeni, budući da i dalje mogu da se koriste za putovanja, ali ako se iz njih prethodno uklone baterije. Iz kompanije su potvrdili da će i prilagođena aplikacija i dalje biti u funkciji, te dodali da jedino neće biti moguće vraćanje, te zamena već kupljenih kofera.\nRaden za svoj bankrot krivi nova pravila, što ima smisla, jer ako aerodromi zabrane baterije preko kojih se ovi pametni koferi napajaju, kompanija koja ih proizvodi u budućnosti neće imati naročito puno posla.\nTagovi: litijumske baterije, pametni koferi, Raden\n← Rađanje selfie kulture\nČasne sestre provode previše vremena na društvenim mrežama →


Četvoro mrtvih u neredima u Vašingtonu, uhapšene 52 osobe | Restart Magazin\nŠef gradske policije na konferenciji za novinare Robert Džej Konti rekao je da je 47 od 52 sprovedenih hapšenja povezano sa kršenjem policijskog časa, koji je uveden od 18 časova. Kako je naveo, 26 osoba je uhapšeno na tlu Kapitol hila, gde se nalazi Kongres SAD, prenosi Rojters. Ostali su uhapšeni po optužbama u vezi sa nošenjem vatrenog oružja bez licence ili koje je zabranjeno.\nKonti nije želeo da identifikuje ženu koju je policajac pogodio i ubio, ali je rekao da su još tri osobe preminule zbog „hitnog zdravstvenog stanja”. U neredima je povređeno 14 policajaca, od kojih je dvoje hospitalizovano. Za sada nije poznato da li je bilo dodatnih hapšenja, prenosi Tanjug.\nUbijena žena bila veteranka vazduhoplovstva\nVAŠINGTON – Američki mediji otkrili su identitet žene koja je ubijena u sredu uveče prilikom pokušaja upada u dvoranu Kongresa u kojoj se održavala sednica o potvrdi pobede Džoa Bajdena na predsedničkim izborima.\nNastradala je Ešli Bebit, veteranka američkog ratnog vazduhoplovstva iz San Dijega, preneo je index.hr pozivajući se na Njujork post. Neposredno pre upada Trampovih pristalica u Kongres, ona je na Tviteru napisala da ih „ništa neće zaustaviti” i da je „oluja stigla”.\n„Ništa nas neće zaustaviti. Mogu da pokušaju, ali oluja je ovde i spušta se na DC (Vašington) u manje od 24 sata. Tama se pretvara u svetlost”, napisala je juče Ešlijeva na Tviteru, prenosi Beta.\nVanredno stanje u Vašingtonu do 21. januara\nVAŠINGTON – Gradonačelnica Vašingtona Murijel Bauser je produžila vanredno stanje do 21. januara, uz podršku njujorške Nacionalne garde, koja će biti postavljena po gradu nakon velikih nereda u kojima su nastradale četiri osobe.\nNaređenje gradonačelnice će biti na snazi dok novi predsdednik Džo Bajden ne položi zakletvu, tačnije, do dana nakon inauguracije, prenosi Tanjug.\n← Tviter i Fejsbuk suspendovali Trampov nalog\nTramp poručio da će mirno predati vlast →\nHoće li Mančester siti moći u Ligu šampiona?


Posledice nevremena u zrenjaninskoj bolnici - RTV Santos\nPosledice nevremena u zrenjaninskoj bolnici\nDan posle nevremena u zrenjaninskoj bolnici se i dalje radi na saniranju porodilišta koje je bilo najviše pogođeno prokišnjavanjem plafona. Svi pacijenti su dobro i njihovo zdravlja nije ugroženo, što je trenutno i najbitnija informacija koja nam dolazi iz ove ustanove. Posledice su vidljive i danas, liftovi su i dalje u kvaru, svi osim teretnog, a kotlarnica je dovedena do stanja rada. Svi aparati su u funkciji i tu nije bilo većeg oštećenja.\nDr Vladimir Arbutinov pomoćnik direktora za medicinska pitanja je danas dao izjavu za medije u kojoj se kaže:\n-Brzom reakcijom osoblja, sve bebe i trudnice su smeštene u suvi deo zgrade. Bitno je da niko nije povređen i da je situacija pod kontrolom. Do ovoga je došlo zbog štete na krovu, pa je plafon iznad porodilišta popustio i tako se dobar deo porodilišta našao pod vodom.\nPosebno je naglasio zahvalanost gradonačelniku Zrenjanina Čedomiru Janjiću, osoblju bolnice, Jedinici civiline zaštite opšte namene, pripadnicima vatrogasno-spasilačkog bataljona na brzoj reakiji u sinoćnjem nevremenu i dodao još jednom da su svi pacijenti dobro i da niko nije povređen.\nTrudnice koje su prispele za porodjaj urednog kliničkog toka, biće upućene u bolnicu u Vrbasu, dok će rizične trudnice biti upućene u Novi Sad u Klinički centar. – izjavila je Dr Snežana Bojanić, pomoćnica pokrajinskog sekretara za zdravstvo.\nProblem sa krovom će biti rešen u narednom periodu, jer je to već bilo u planu da se sanira od ponedeljka, za šta je Pokrajina i spremila sredstva. – dodala je Dr Snežana Bojanić\nPrethodnoVESTI POVODOM NEVREMENA U ZRENJANINU\nSledećeSledeće nedelje kreću vrućine!


RTS :: Fudbal (U-21): EP, Srbija - Nemačka\nRTS HD Fudbal (U-21): EP, Srbija - Nemačka\nčetvrtak, 20. jun 2019, 21:00\nFudbal (U-21): EP, Srbija - Nemačka\nPosle poraza u prvom kolu evropskaog Prvenstva od Austrije mladi fudbaleri Srbije su pred imperativnom pobede pred utakmicu drugog kola. A u drugom kolu protivnik će im biti zvanični evropski prvak Nemačka.\nNemci su odlučno startovali na Šampionatu i u prvom kolu pobedili Dansku 3:1. Naši fudbaleri su podbacili u svim elementima igre protiv Austrije i sada moraju da pokažu da li su generacija koja može da ponovi uspehe iz prethodne decenije koje su ostvarile mlađe reprezentativne selekcije Srbije.\nIgrački kvaliteti Jovića, Lukića, Živkovića, Milenkovića i ostalih igrača nisu sporni, ali za uspeh protiv Nemaca biće potrebna mnogo bolja igra nego u prvom kolu.\nVidećemo hoće li selektor Goran Đorović promeniti sastav i šansu dati nekim igračima, koji nisu igrali protiv Austrije ili ima poverenja u tim koji je izgubio prvu utakmicu. Sigurno je da neće igrati Vukašin Jovanović, koji je u prvoj utakmici dobio crveni karton.\nUtakmica Srbija - Nemačka igra se u četvrtak od 21 čas. Direktan prenos je na našem Prvom programu, a komentator je Aleksandar Stojanović sa lica mesta.


Plenković: Bez izborne reforme nije moguća funkcionalnost institucija BiH - Top Portal\nNaslovnica Vijesti BiH Plenković: Bez izborne reforme nije moguća funkcionalnost institucija BiH\nHrvatski premijer Andrej Plenković naveo je da bez izborne reforme u BiH neće biti omogućena legitimna zastupljenost konstitutivnih naroda niti funkcionalnost institucija BiH.\nPlenković je objavio na Tviteru da je nakon raspisivanja opštih izbora u BiH razgovarao sa predsjednikom Hrvatskog narodnog sabora Draganom Čovićem o daljim naporima za ostvarivanje ravnopravnosti Hrvata u BiH, kao i važnosti jedinstva HNS-a.\nHrvatski predsjednik Zoran Milanović predložio je danas Plenkoviću sazivanje sjednice Savjeta za nacionalnu bezbjednost zbog, kako je naveo, opasnosti da će Hrvati u BiH izgubiti ravnopravnost i ustavna prava, jer se izbori planiraju provesti po postojećem “diskriminatorskom” Izbornom zakonu BiH.\nČović je naveo danas da je odluka Centralne izborne komisije /CIK/ BiH da raspiše opšte izbore bez neophodne izmjene Izbornog zakona s ciljem otklanjanja svih utvrđenih diskriminacija, suprotna vladavini prava i predstavlja direktnu prijetnjom miru i političkoj stabilnosti u BiH.\nOn je u pismu međunarodnoj zajednici najavio da će HNS pokrenuti sve pravne procedure i političke korake za novu institucionalnu i teritorijalnu organizaciju BiH, čime će se, kako je ocijenio, obezbijediti potpuna ustavna ravnopravnost hrvatskog konstitutivnog naroda u BiH.\nCIK BiH danas je većinom glasova odlučila da se opšti izbori u BiH održe 2. oktobra na osnovu postojećeg Izbornog zakona BiH.\nPrethodni članakNesreća u Mostaru: Prevrnuo se policijski kombi\nNaredni članakMilanović traži sjednicu Vijeća za nacionalnu bezbjednost zbog izbora u BiH


Cena električne energije najverovatnije nikada neće biti 60 evra za megavat-sat, kao pre energetske krize, izjavio je Miloš Mladenović, direktor srpske berze električne energije SEEPEX, i dodao da su trenutne cene na berzama oko 250 evra.\nMiloš Mladenović kaže da je cena električne enerije na dan-unapred tržištu SEEPEX-a danas bila oko 220 evra po megavat satu, što je slično kao i na berzama u okruženjima.\nKada je reč tome kakve će biti cene ove godine, on kaže da su najbolji pokazatelj cene fjučersa.\nNa osnovu tih podataka može se reći da cene u ovoj godini, čak i u drugom kvartalu kada obično padaju, neće ići ispod 200 evra.\n„Cene se nikada više neće vratiti na nivo od 60 evra po MWh, i paralela može da se napravi sa onim što se dešavalo na naftnom trižištu 70-ih godina“, rekao je on.\nCene gura zelena agenda koju sprovodi EU i ceo svet, ali i cena prirodnog gasa\nIma, prema njegovim rečima, dosta faktora za rast cena, a jedan od glavnih je opredeljenje EU i celog sveta da primeni zelenu agendu, što se ogleda u rastu cena za emitovanje CO2, a tu je i rast cena prirodnog gasa.\nMladenović je naveo da cena električne energije na SEEPEX-u prati cene evropskih berzi, pa je tako prosečna cena u 2020. bila 114 evra za MWh što je identično sa evropskim berzama.\nMladenović je naveo da ima socijalno odgovornih kompaniji u Srbiji koje vode računa o energiji koju troše i nabavljaju samo zelenu energiju, koja se dokazuje kroz garancije porekla. Pitanje porekla energije, prema njegovim rečima, biće još važnije kada bude uvedena prekogranična taksa na CO2 (eng. carbon border adjustement mechanism – CBAM).\nNa pitanje da li firme mogu kupovati električnu energiju na berzi SEEPEX, on je rekao da mogu, ali to nije slučaj jer je, između ostalog, Vlada Srbije zamrzla cene električne energije, što je slično potezima vlada zemalja u EU.\nTagovi: cena električne energije, Miloš Mladenović, SEEPEX\nPočetna » Vesti » Električna energija » Mladenović, SEEPEX: Cene električne energije se neće vratiti na nivo pre energetske krize


Kokoškov selektirao ABA reprezentaciju, samo šestorica ne igraju u regionalnom takmičenju - MaxBet Sport\nKokoškov selektirao ABA reprezentaciju, samo šestorica ne igraju u regionalnom takmičenju\nSelektor košarkaške reprezentacije Srbije Igor Kokoškov saopštio je danas spisak igrača na koje računa za predstojeće utakmice protiv Švajcarske i Finske u kvalifikacijama za Evropsko prvenstvo 2022.\nSrbija protiv Švajcarske igra 28. novembra, a protiv Finske dva dana kasnije. Oba meča nacionalni tim Srbije odigraće u “balonu” u finskom gradu Espou. Reprezentacija Srbije je u prvom “prozoru” u mečevima koji su odigrani još u februaru, pobedila u Finskoj sa 80:58, dok je izgubila od Gruzije u Beogradu sa 90:94.\nSrbija je trenutno na drugom mestu u Grupi E, iza Gruzije koja ima dve pobede. Isti skor kao Srbija ima i Finska, dok je Švajcarska poslednja bez pobede. U poslednjem “prozoru”, Srbija će u februaru 2021. igrati protiv Gruzije i Švajcarske, a odluka o domaćinima “balona” biće doneta u decembru.\nAleksa Avramović (Estudijantes), Nikola Radičević (Promiteas Patra), Danilo Anđušić (Burž), Dejan Kravić (Burgos), Stefan Pot (Igokea), Dalibor Ilić (Igokea), Marko Jeremić (Mornar), Dragan Apić (Budućnost), Filip Petrušev (Mega), Stefan Momirov (Mega), Jovan Novak (Mega), Aleksa Radanov (Crvena zvezda), Marko Simonović (Crvena zvezda), Boriša Simanić (Crvena zvezda), Rade Zagorac (Partizan), Nemanja Dangubić (Partizan), Uroš Trifunović (Partizan), Nikola Rebić (Monako), Stefan Peno (Rasta Vehta), Stefan Đorđević (FMP)\nTagovi:ABA Ligaigor kokoškovKošarkaška reprezentacija SrbijeTop3\nNejmar uprkos povredi u Brazilu


Deo trase od Batočine ka Lapovu / Foto U. Tomić\n- Završetkom ovog puta, biće povezana obilaznica, ali i čitav Kragujevac sa bescarinskom zonom u Svilajncu. Na kraju, po izgradnji auto-puta "Vožd Karađorđe" i brzih saobraćajnica, te najavljene rekonstrukcije pruge, Lapovo će biti jedno od najvažnijih logističkih centara u Srbiji. To bi trebalo da privuče nove investitore, poveća opštinski budžet i pokrene privredno-društveni razvoj čitave zajednice - ocenjuje prvi čovek lokalne samouprave Boban Miličić.\nA, duž auto-puta kod Lapova su već formirane četiri industrijske zone, u toku je izrada Plana detaljne regulacije za isključenje sa ove saobraćajnice, a država je u železničku infrastrukturu i povezivanje sa Kragujevcem uložila 14 miliona evra...\n- Opština u Lapovu trenutno priprema tri planska akta, od kojih je najvažniji Prostorni plan čiju će izradu, sa po pola iznosa, finansirati Republika Srbija i lokalna samouprava. Upravo je završen rani javni uvid, a Plan detaljne regulacije koji se odnosi na uklapanje brze saobraćajnice sa auto-putem E-75 je u fazi izrade idejnog saobraćajnog rešenja. Reč je o petlji koja ima nepravilno, levo skretanje za Niš, što će biti otklonjeno novim Planom, ali će biti uklopljeno i sa potrebama Komercijalne i Radne zone 1 - kaže načelnik Odeljenja za urbanizam Momčilo Petrović.\nPlan detaljne regulacije komunalne zone - petlja "Lapovo varoš" - predviđa izgradnju carinskog terminala namenjenog teškim kamionima i distributivni centar kompanije "Lidl", što će opteretiti pomenutu saobraćajnicu, pa se blagovremeno razmišlja o njenoj rekonstrukciji. Inače, izgradnja "Lidla" na 60.000 kvadrata je u završnoj fazi i - kako je najavljeno - počeće da radi najkasnije 1. septembra.\nUDRUŽENJE „ZORA“ DOBILO NOVE PROSTORIJE ZA RAD: Opština Lapovo obezbedila novac za najam prostorija\n16. 05. 2022. u 11:05\nBESPLATNA ŠKOLA FUDBALA ZA DEVOJČICE: Fudbal i dalje najpopularniji sport među mladim Lapovcima\n13. 05. 2022. u 11:06\nLapovo Obilaznica Batočina rekonstrukcija puta


Početna > Novost > Poziv organizacijama civilnog društva\nOpćina Centar Sarajevo, predvođena načelnikom dr. Nedžadom Ajnadžićem, pristupila je zajedno sa još 20 lokalnih zajednica iz cijele Bosne i Hercegovine projektu Regionalni program lokalne demokratije na Zapadnom Balkanu ReLOaD.\nImajući u vidu dugogodišnju saradnju i uspješnu praksu u realizaciji projekata organizacija civilnog društva, a sa ciljem zadovoljavanja potreba građana općine Centar iz oblasti obrazovanja, kulture, zaštite okoliša, socijalne politike, zdravstva, sporta i mladih, pozivaju se organizacije civilnog društva da prisustvuju sastanku koji će biti održan 14. februara 2018. godine sa početkom u 14 sati u prostorijama Centra za zdravo starenje Općine Centar Sarajevo (Maršala Tita 12). Sastanku će prisustvovati predstavnici UNDP-a u Bosni i Hercegovini.\nTema sastanka je uvođenje novih praksi u radu sa nevladinim organizacijama. Cilj ReLOaD projekta je jačanje partnerstava između lokalnih vlasti i civilnog društva širenjem uspješnog modela transparentnog finansiranja iz općinskih budžeta projekata organizacija civilnog društva, usmjerenog ka većem građanskom učešću u procesima donošenja odluka i unapređenju nivoa pružanja usluga u lokalnim zajednicama.


Dragaš: Poseta princa Čarlsa prekretnica za region\nPoseta princa Čarlsa regionu Balkana po mnogo čemu bila je i politička i mogla bi u bliskoj budućnosti da bude upamćena kao „najvažnija politička prekretnica u komplikovanom balkanskom mozaiku“, ocenio je direktor beogradskog Medjunarodnog instituta za bezbednost Orhan Dragaš. „Jasno je da je poseta princa Čarlsa Balkanu dizajnirana kao poseta jednoj celini, uvezanoj ekonomskim, kulturnim i istorijskim vezama, ali u isto vreme teško opterećenoj konfliktnim nasledjem. Iako su države u ovom regionu na različitim administrativnim stupnjevima evropske emancipacije, one su u očima EU, a posebno Britanije i dalje jedinstveni kulturni, istorijski, pa i ekonomski i politički prostor, kako sa svojim prednostima i potencijalima, tako posebno i svojom haotičnom nedavnom istorijom, koja je i dalje živa u medjusobnim odnosima“, ocenio je Dragaš u tekstu objavljenom na sajtu Medjunanrodnog instituta za bezbednost (www.isi-see.org)\nCitirajući deo beogradskog govora princa Čarlsa da je „malo mesta na svetu na kojima se istinski oseća teret istorije kao što je to na Balkanu“, da to niko ne treba da zaboravi ili da ignoriše istoriju, ali, da „ne sme da postane njen zatočenik“, autor navodi da ta poruka „gadja u bazični balkanski problem i traži njegovo rešavanje, kao preduslov za pomirenje i razvoj“. „Izbor Beograda za mesto gde će ove poruke biti izrečene, takodje nije nimalo slučajan. Beograd je u bliskoj prošlosti pokazao da ima najveću moć da destabilizuje region, ali sada ima najveći potencijal da bude njegov predvodnik u istorijskom povezivanju i gradnji zajedničke evropske budućnosti celog Balkana. Drugo, vlada u Beogradu pokazuje već duže da je stabilna i liderska, da joj je jasno da je stabilnost Balkana apsolutni preduslov za bilo kakav napredak svake od njegovih zemalja pojedinačno. Današnja Srbija i Beograd, su u očima princa Čarlsa, ona najviša tačka na Balkanu sa koje će se njegov glas najdalje čuti“, ocenio je direktor Medjunarodnog instituta za bezbednost.


Zato i ne čudi što su stručnjaci iz oblasti 3D dizajna i kompjuterski podržanog crtanja, koji se bave poslovima u arhitekturi, građevinarstvu, mašinstvu, marketingu, IT industriji, aeronautici, gejming industriji ili umetnosti sve traženiji.\nObrazovna ustanova koja se na ovim prostorima najviše ističe po broju odškolovanih CAD (Computer Aided Design) stručnjaka je ITAcademy.\nITAcademy je autorizovani Autodesk Training Center i zvanični Autodesk Authorized Academic Partner, što polaznicima omogućava da već za godinu dana školovanja steknu napredne 3D dizajn veštine i prestižne Autodesk sertifikate.\nSa ove međunarodne škole ističu da su programi kompanije Autodesk – AutoCAD, 3ds Max i Autodesk Revit industrijski standard za rad u CAD oblasti i da omogućavaju svim kreativcima da brzo i lako realizuju svoje ideje, a onima koji poseduju zvanični Autodesk sertifikat odličnu zaradu i siguran posao.\nEvo zašto vredi ovladati Autodesk programima ako želite da se bavite crtanjem bilo koje vrste\nAutodesk je multinacionalna softverska korporacija, lider u oblasti 3D softvera za dizajn, projektovanje i kreiranje digitalnih sadržaja, a njeni proizvodi AutoCAD, 3ds Max i Autodesk Revit su najpopularniji programi u CAD oblasti, pre svega, jer imaju funkcije koje je moguće primeniti u mnogim perspektivnim industrijama.\nNa primer, 3ds Max softver važi za jedan od najefikasnijih u procesu vizuelizacije i modelovanja objekata. Visoko plaćeni stručnjaci koji su obučeni za rad u ovom programu najčešće se bave projektovanjem urbanog okruženja, atraktivnih 3D modela i dizajniranjem enterijera.\nTakođe, jedan od najzvučnijih softvera pomenute kompanije je svakako AutoCAD, koji ima široku primenu u arhitekturi, projektovanju industrijskih proizvoda i dizajniranju unutrašnjih prostora. Za pronalazak posla u ovim oblastima potrebno je i poznavanje Autodesk Revit programa, koji služi za crtanje plana, proračun površina i osnovni prikaz instalacija u građevinarstvu.\nAutodesk sertifikati garantuju siguran posao\nSertifikati kompanije Autodesk su među najpriznatijim međunarodnim sertifikatima i predstavljaju najpouzdaniju validaciju veština u oblasti dizajniranja, crtanja i projektovanja pomoću računara jer ističu relevantno iskustvo i stručnost poslodavcima i klijentima širom sveta.\nDrugim rečima, potvrda znanja koju donose Autodesk sertifikati umnogome olakšavaju vaš put do odličnog posla i ubrzavaju dalji profesionalni razvoj.\nUz ovakvu potvrdu znanja postajete idealan kandidat za rad u dizajnerskim studijima, kompanijama koje se bave dizajnom i projektovanjem, ali i za samostalan, freelance rad sa klijentima iz celog sveta.\nITAcademy – šansa da prestižne Autodesk sertifikate steknete i kod nas\nPolaznici ITAcademy školuju se po programu koji je usklađen sa zvaničnim Autodeskovim principima obuke i uče direktno od Autodesk sertifikovanih trenera.\nTo im omogućava da već tokom školovanja stiču praktične veštine koristeći najnovije Autodesk softverske pakete, ali i da pomenute sertifikate ove kompanije steknu već nakon 12 meseci obuke.\nNastava se može pohađati na dva načina: tradicionalno – u učionici ili online – putem interneta. Predavanja su dinamična, interaktivna i prilagođena predznanju polaznika, pa čak i ukoliko nemate prethodnog iskustva u ovoj oblasti, možete naučiti da korišćenjem CAD programa nacrtate doslovno sve što možete da zamislite.\nKreativnost je nešto sa čim se čovek rađa, ali da biste došli u priliku da ovu osobinu i odlično naplatite, neophodno je da steknete savremene CAD veštine. ITAcademy vam može pomoći u tome.


Korekcija desni pomoću hijaluronskih filera: premali efekat uz prevelik rizik? - Estetic\nKorekcija desni pomoću hijaluronskih filera: premali efekat uz prevelik rizik?\nEstetic » Estetska dermatologija » Korekcija desni pomoću hijaluronskih filera: premali efekat uz prevelik rizik?\nPrimena hijaluronskih filera prilikom korekcije desni, verovatno nikad neće postati trend u estetskoj medicini. Razlog za to je minimalan i kratak rezultat , uz mogućnost komplikacija u vidu odumiranja tretiranog tkiva\nPre i posle hijaluronskog tretmana desni\nTretmane rade stomatolozi specijalizovani za kozmetičke tretmane u oblasti stomatologije. Injekcija se ubizgava blizu korijena zuba u desni, a ovaj zahvat nikako ne spada u jednostavne. U pitanju je ista kombinacija sastojaka kao i kada se fileri stavljaju u usta, traje desetak minuta i košta oko 500 evra. Da biste se uopšte upustili u postupak podmlađivanja desni, potrebno je da ste potpuno zdravi, kazao je stomatolog Luk Torli za portal “Metro”:\n“Tkivo desnije vrlo osjetljivo i specifično. Rizik koji nose dermalni fileri je ozbiljan i može da pogorša situaciju povučenih desni. Desni su visoko vaskularne, odnosno dosta su prokrvljene i ukoliko ubrizgavanje filera u krvne sudove dovede do zatvaranja tih krvnih sudova, rezultat može da bude nekroza. Drugim riječima, može se desiti da tkivo pocrni, na kraju potpuno odumre i otpadne”.\nDodao je i da nikada nikome ne bi preporučio ovaj tretman, kao i da bi ga za njegov maksimalan efekat trebalo ponavljati svakih šest mjeseci.\nŠta je ”gummy smile” i kako ga se efikasno rešiti pomoću lasera?